Obnova elektromreže na području prijedorske opštine - GradPrijedor.com - Portal grada Prijedora\nHome»Društvo»Obnova elektromreže na području prijedorske opštine\nObnova elektromreže na području prijedorske opštine\n8. februara 2008. 3 Mins Read\nPoslije dvanaest godina mraka, dvadesetak domaćinstava sela Slatina, koje teritorijalno pripada opštini Oštra Luka, dobiće električnu energiju. Ovo je rekao direktor „Elektrodistribucije“ Prijedor Dalibor Pavić navodeći da je u utorak delegacija predvođena izvršnim direktorom „Elektrokrajine“ Banja Luka Sekom Kuzmanović posjetila ovaj kraj. – U pitanju je zajednička investicija Vlade Republike Srpske i „Elektrokrajine“ u visini od tri stotine hiljada maraka. Dio poslova na ovom lokalitetu je već urađen – pojasnio je Pavić.\nPrema njegovim riječima, struja će u ovom, prilično zabačenom i nepristupačnom terenu značiti mnogo. Nakon Budimlić Japre, Slatina će biti posljednje selo koje će konačno dobiti električnu energiju.\nGeneralno gledajući, snabdijevanje električnom energijom na području prijedorskog regiona krajnje je nezadovoljavajuće. Ipak, prijedorska radna jedinica napravila je akcioni plan i okupila tim stručnih ljudi, koji će, na osnovu stanja elektrodistributivnih objekata napraviti listu prioriteta za rekonstrukciju.\n– Ima još problema koji se moraju rješavati, ali uprkos tome, mi smo zadovoljni onim što smo lani uradili. Investirali smo 1,3 miliona maraka na području koje pokriva naša radna jedinica – istakao je Pavić, dodajući da su od tog iznosa, 400.000 maraka namjenska sredstva republičke Vlade za nabavku i ugradnju elektromaterijala i opreme za najkritičnije lokacije.\nU rekonstrukciju srednjonaponskih vodova prošle godine investirano je 660.000 maraka, kao i u niskonaponsku mrežu. Za godinu i po izgrađena je 21 trafo-stanica na području ove radne jedinice.\nPrigradsko naselje Tukovi dobilo je u potpunosti rekonstruisanu trafo-stanicu. Ugrađena je prateća digitalna oprema za upravljanje postrojenjem, što znatno utiče na stabilnost i kvalitet napajanja strujom ovog dijela opštine.\nBrojni programi u prijedorskoj „Elektrodistribuciji“ se finansiraju iz vlastitih, ali i kreditnih sredstava. Veliki problem su dugovanja privrednih subjekata, ali i domaćinstava prema ovom preduzeću. Ukupna potraživanja iznose 53 miliona maraka.\n– Samo nam domaćinstva duguju 32 miliona maraka i zato smo im sve donedavno ponudili brojne olakšice pri izmirivanju obaveza – podsjetio je direktor „Elektrodistribucije“ i najavio isključenja sa mreže svih nesavjesnih građana, koji ne žele saradnju sa ovim preduzećem.\nTrenutno se realizuje projekat pod nazivom „Energija 4“, koji podrazumijeva rekonstrukciju i izgradnju niskonaponske mreže na području o kojem brine „Elektrodistribucija“ Prijedor. Očekuje se takođe saglasnost Investiciono-razvojne banke na projekte koje je kandidovala „Elektrokrajina“.\nPrijedorska „Elektrodistribucija“ u ovoj godini planira nastavak započetih i realizaciju novih programa, čiji je cilj značajno poboljšanje rada elektroenergetskih objekata.


RTV\t19.09.2018 10:55\nU saopštenju kompanije se navodi da je DDOR-u do danas podneto ukupno 2.020 odštetnih zahteva, u ukupnom iznosu od 76.486.505 dinara.\n"Kao posledica insolventnosti organizatora putovanja SAB Travela iz Beograda i neispunjenja naloga datog od strane turističke inspekcije, 7. jula su aktivirane polise Garancije putovanja na kojima je osiguranik organizator putovanja SAB Travel, a ugovarač osiguranja YUTA. Osiguravač na obe polise je DDOR Novi Sad", dodaje se u saopštenju.\nIz DDOR-a preciziraju da jedna polisa pokriva period od 25. januara 2017. do 25. januara ove godine, a druga period od 25. januara 2018. godine do 25. januara 2019., i da svaka ima iscrpivi limit za naknadu šteta od 300.000 evra u dinarskoj protivvrednosti.\nU slučaju iscrpljenja polise, oštećenim putnicima se proporcijalno umanjuje naknada, tako da zbir svih naknada bude jednak limitu polise.\n"Nakon što konstatujemo da su svi oštećeni podneli odštetne zahteve i ukoliko utvrdimo da je nakon njihove naknade preostalo još sredstava do iscrpljenja ukupnog limita polise, DDOR će proporcionalno isplatiti i taj preostali deo svim oštećenim putnicima koji su dobili umanjenu naknadu", poručuju iz te kompanije.\nTakođe navode da DDOR pored primljenih odštetnih zahteva, na osnovu nalaza Turističke inspekcije, ima saznanja o postojanju još aranžmana po kojima nisu podneti odštetni zahtevi, zbog čega je ta osiguravajuća kuća u obavezi da izvrši i rezervaciju sredstava za buduće odštetne zahteve koji za sada nisu podneti.\nKada je u pitanju osigurani slučaj JAZZ Travela iz Čačka, kažu da je situacija jednostavnija.\nUkupan broj podnetih odštetnih zahteva je 245, čiji je ukupan iznos 9.659.934 dinara, što je manje od limita polise na kojoj je JAZZ travel osiguranik, tako da će svi oštećeni putnici ovog organizatora putovanja dobiti nadoknadu u celosti.\nSAB Travel je u julu u poslednjem času otkazao putnicima više od 2.240 turističkih aranžmana, za koje je putnicima uzeo novac. Ubrzo nakon tog skandala, šok su doživeli i građani koji su platili letovanje u Grčkoj čačanskoj agenciji JAZZ Travel. Posle samo sat vremena vožnje ka letovalištu, njima je saopšteno da se putovanje otkazuje.


Počela sjednica Vlade FBiH, razmatrat će se više nacrta zakona - Klix.ba\nSarajevo Počela sjednica Vlade FBiH, razmatrat će se više nacrta zakona\nPočela sjednica Vlade FBiH, razmatrat će se više nacrta zakona\n27.7.2017. u 11:02\nVlada Federacije BiH će, na današnjoj sjednici u Sarajevu, razmatrati više nacrta zakona, među kojima je Nacrt zakona o registru finansijskih izvještaja. Registar je centralni izvor informacija o uspješnosti poslovanja i finansijskom položaju pravnih osoba u FBiH, obveznika predaje finansijskih izvještaja Finansijsko-informatičkoj agenciji koja ga uspostavlja i vodi.\nCilj Nacrta zakona o računovodstvu i reviziji u FBiH je usklađivanje postojećeg propisa u oblasti računovodstva i revizije sa odgovarajućom regulativom Evropske unije, a Nacrta zakona o izmjenama i dopunama Zakona o visini stope zatezne kamate na javne prihode da onima koji ispune uslove za otpis propisanih zateznih kamata nastalih po osnovu dospjelih, a nenaplaćenih javnih prihoda sa stanjem na dan 31.12.2014. godine, a koji u cijelosti izmire obaveze glavnog duga, najkasnije do dana isteka roka od dvanaest mjeseci od dana stupanja na snagu ovog zakona, bude otpisana u cjelokupnom iznosu obračunata, a neplaćena kamata.\nBit će razmatran i Nacrt zakona o izmjeni i dopuni Zakona o federalnim upravnim taksama i Tarifi federalnih upravnih taksi, a pred članovima Vlade je i Nacrt zakona o izmjeni Zakona o utvrđivanju i ostvarivanju potraživanja građana u postupku privatizacije, koji propisuje produženje roka za kupovinu stanova na kojima postoji stanarsko pravo.\nFederalno ministarstvo energije, rudarstva i industrije predložilo je Odluku za uplatu doprinosa za PIO u svrhu penzionisanja 66 zaposlenika namjenske industrije u iznosu od 893.533,99 KM, dok je Federalno ministarstvo kulture i sporta predložilo liste korisnika za raspodjelu dijela prihoda ostvarenih po osnovu prošlogodišnjih naknada za priređivanje igara na sreću u iznosu od 725.647,82 KM.\nVlada će razmatrati izvještaje o izvršenju budžeta FBiH za prvo polugodište 2017. godine, zatim o stanju duga u drugom ovogodišnjem kvartalu, kao i godišnji konsolidovani izvještaj interne revizije u javnom sektoru u FBiH za 2016. godinu. U dnevni red je uvršten izvještaj o provođenju Akcionog plana za upoznavanje javnosti, uništavanje i suzbijanje širenja ambrozije na području FBiH.\nVlada će biti upoznata i sa informacijom o utrošku sredstava u 2016. godini kojima su finansirani projekti uključeni u Program javnih investicija FBiH 2016.-2018. godina, kao i sa informacijom o uspostavi Jedinstvenoga registra naknada pojedincima na koje se ne uplaćuje doprinos.\nPredviđeno je i razmatranje informacija o rezultatima ekonometrijske evaluacije programa podrške sektoru poduzetništva koji je u periodu 2009.-2015. godine provodilo Federalno ministarstvo razvoja, poduzetništva i obrta, te o uspješnoj realizaciji aktivnosti u okviru projekata unapređenja poslovnog okruženja i pristupa tržištu i unapređenja poslovnog okruženja na lokalnom nivou u FBiH.\nFederalno ministarstvo poljoprivrede, vodoprivrede i šumarstva upoznat će Vladu o stanju u prehrambenoj industriji u Federaciji BiH u 2016. godini, saopćeno je iz Ureda Vlade FBiH za odnose s javnošću.


Izvor: SrbijaDanas.com, 19.Feb.2020, 22:06\nOtac trogodišnje kćerke u Siriji, u nameri da joj bar malo olakša teško odrastanje i detinjstvo, smislio je da se zajedno smeju kada čuju avione ili eksploziju bombi i raketa.\nRatovi, užasni sami po sebi, ostavljaju trajne posledice onima koji su ih preživeli. Mnoge traume se javljaju kod dece i odraslih nakon što prođu jezivi dani u kojima se čuju samo pucnjevi, eksplozije bombi, zvuk motora aviona koji nadleću neki prostor.\nSirijac Abdulah al Mohamed >> Pročitaj celu vest na sajtu SrbijaDanas.com << naučio je svoju trogodišnju kćerku Salvu da se smeje kad čuje eksplozije bombi.\nSnimak koji je objavljen na društvenim mrežama u kojem se vidi kako Salva reaguje kad čuje eksploziju bombe, pregledan je više od dva miliona puta, a mnogi su ga uporedili sa filmom Roberta Beninjija "Život je lep" u kojem jevrejski otac štiti svog sina od užasa nacističkog koncentracionog logora.\n- Tražio sam rešenje da bombardovanje detetu učinim srećnim, a ne strašnim. Naučio sam je da to nije zastrašujuće i da treba da se smeje. Salva misli da su zvukovi bombi ustvari zvuci dečjih igrački - izjavio je Abdulah.\nNjih dvoje trenutno žive u kući njegovog prijatelja u gradu Sarmada u Idlibu nakon što su primorani da napuste svoj dom u Sarakibu zbog rata.\n- Bilo je dosta bombardovanja. Deca su imala psihološke probleme i nervne slomove zbog bombardovanja - rekao je Abdulah.


Tramvajem i preko Pančevačkog mosta\nBeta 22. avgusta 2021. 13:55\nGrad Beograd sutra objavljuje poziv za javni uvid u Plan generalne regulacije (PGR) šinskih sistema na teritoriji grada, kojim se predvidja, pored metroa i BG voza, širenje tramvajske mreže za 42 kilometra, objavio je danas zamenik gradonačelnika Goran Vesić.\nVesić je rekao za Beoinfo, da će to biti „prvi put u modernoj istoriji da Beograd planira kroz obavezujući skupštinski akt kako će razvijati šinske sisteme gradskog prevoza od metroa, preko gradske železnice, do tramvaja“.\nOn je objasnio da tim planom metro postaje „okosnica javnog gradskog transporta“, a planirane su linije Makiš-Mirijevo, Depo Bežanija-Mirijevo i linija Banjica-Blok 61-Bežanija.\nVesić je kazao da je dat i „poseban značaj“ razvoju gradske železnice, odnosno BG voza, kroz modernizaciju i proširenje postojećih kapaciteta, kao i daljem planskom širenju linija.\n„Tramvajska pruga gradiće se od okretnice na Banovom brdu prema Petlovom brdu, od Bloka 42 pa Bulevarom Milutina Milankovića ka Bežaniji i Bežanijskoj kosi i od okretnice kod Omladinskog stadiona preko Dunava na banatsku stranu Beograda“, rekao je Vesić.


NATO UPOZORIO TAČIJA I MUSTAFU: Ne igrajte se sa Srbijom, iza njih su Rusi, za nekoliko sati mogu da vas pregaze..! | Web-Tribune.com\nHome / AKTUELNO / NATO UPOZORIO TAČIJA I MUSTAFU: Ne igrajte se sa Srbijom, iza njih su Rusi, za nekoliko sati mogu da vas pregaze..!\n6. februara 2017.\tAKTUELNO Leave a comment\nJens Stoltenberg upozorio kosovske Albance da ne izazivaju rat\n– Prvi čovek NATO je rekao da Priština nikako na svoju ruku ne sme da uvlači zapadni vojni savez u rat.\nNaglasio je da Vojska Srbije ima operativnu i taktičku prednost na terenu i da bi u kratkom roku, od svega nekoliko sati, mogla da zauzme sever Kosova, sve do Ibra, a možda i veći deo pokrajine – prenose diplomatski izvori.\nTačiju i Mustafi je u jednom trenutku rekao: „Gospodo, ne zaboravite da u SAD više nije predsednik ni Klinton ni Obama. Nisam siguran da bi Tramp zbog Kosova ušao u rat sa Rusijom i Putinom – preneli su diplomatski izvori.\nTags Albanici Kosovo NATO Srbija Taci\nPrevious JEDAN JE NOVAK ĐOKOVIĆ: Ceo SVET mu se divi i klanja nakon ovog gesta, evo šta je uradio…\nNext Emil Vlajki otkrio šta Tramp zaista smera u vezi Srba i Kosova, i šta zapravo stoji iza daljih planova Vučića i Nikolića..


Velika akcija na području Sarajeva i Istočnog Sarajeva: Među uhapšenima i Alija Delimustafić! - mojusk.ba\nVelika akcija na području Sarajeva i Istočnog Sarajeva: Među uhapšenima i Alija Delimustafić!\nAkcija je započela rano jutros, a među uhapšenima su i Alija Delimustafić, bivši ministar unutrašnjih poslova Republike Bosne i Hercegovine te Juso Škrijelj.\nKako saznajemo, svi uhapšeni terete se za organizirani kriminal i druga krivična djela.\nGlasnogovornica Tužilaštva KS Azra Bavčić izjavila je da je u toku akcija kodnog naziva “Pravda”, kao i da je u toku hapšenje više osoba.\n-U toku su pretresi na 60 lokacija na području Federacije Bosne i Hercegovine, Republike Srpske i Hrvatske. Riječ je o krivičnim djelima organiziranog kriminala u vezi s krivičnim djelima zloupotrebe položaja, povrede zakona od strane sudije, pranja novca i prevara, kazala je Bavčić.\nU toku je i pretres u Dabrobosanskoj ulici u Istočnom Sarajevu.\n(Faktor.ba, Foto: Arhiv/V. Hasanbegović)\nDrama pred zgradom Općine Kalesija: Muškarac prijetio samoubistvom


Srpski fudbaler i Kolumbijac Hames Rodrigez mogli bi da budu poslati u Arsenal u zamenu za Obamejanga, možda i najboljeg fudbaler ekipe iz Londona, koji je samo u ovoj sezoni postigao 12 golova na 18 utakmica. Fudbaler iz Gabona se prilično nećka da produži sadašnji ugovor, dok Arsenal sa druge strane traži previše novca za njegov odlazak, pa bi ovakva trampa mogla da zadovolji sve strane.\nNagađanja o eventualnoj trampi Real Madrida i Arsenala sve su glasnija u španskim medijima. Kako prenose listovi na Pirinejima, čelnici madridskog kluba su voljni da Arsenalu daju dvojicu igrača za napadača Pjera Emerika Obamejanga.\nGabonac je ove sezone najbolji fudbaler Arsenala, a posle 18 utakmica na svom kontu ima čak 12 golova, tako da ne treba da čudi njegova velika cena, koju Florentino Peres u ovom trenutku ne želi da "aktivira". Ipak, prvi čovek Madriđana ima drugi plan u koji bi uključio Luku Jovića i Hamesa Rodrigesa.\nUčinak dvojice igrača je veoma sličan. Srpski napadač je ove sezone samo tri puta bio starter, uz jedan postignut gol, dok se Kolumbijac, takođe, jednom upisao u strelce, a u prvih 11 našao se četiri puta.\nKoliko je ova priča realna, ostaje da se vidi, ali činjenica je da je Obamejang, koji je odbio da produži ugovor sa londonskim timom, već dugo velika želja Real Madrida.\nObamejang je tokom karijere još igrao i u ekipama Borusije Dortmund, Sent Etjena, Monaka, Lila, Dižona i Milana.\nU kovid objektima KC Niš hospitalizovano 204 pacijenta\nJoš jedan reprezentativac pojačao domaći klub\nJoš 247 pozitivnih na korona virus, preminulo troje\nNole prelomio: Idem u Njujork!


Fabrici: Evropska unija su ljudi, ne evropske birokratske institucije - Društvo - Dnevni list Danas\nPočetna » Društvo » Fabrici: Evropska unija su ljudi, ne evropske birokratske institucije\n0Piše: Beta 11. maja 2019. 13.55 Izmenjeno: 13. maja 2019. 04.01\nŠef delegacije Evropske unije u Srbiji Sem Fabrici rekao je na otvaranju manifestacije da su Evropska unija ljudi, a „ne evropske birokratske institucije“, i da manifestacija ima za cilj da ljude iz EU približi ljudima u Srbiji.\n„Želim da poručim ljudima u Srbiji da su Evropska unija ljudi i njihova raznolikost. Zato smo ovde postavili štandove svih zemalja EU koje će se na svoj način predstaviti. Nadam se da će i Srbija doprineti toj raznolikosti kada postane članica“, rekao je Fabrici.\nProstor na Trgu Nikole Pašića podeljen je na tri zone – štandove zemalja Evropske unije uz glavnu binu, košarkaški teren i prostor za decu.\nPosetioci će na štandovima zemalja članica EU moći da se upoznaju sa zanimljivostima vezanim za njihovu kulturu, kuhinju, istoriju i saradnju sa Srbijom.\nGradonačelnik Beograda Zoran Radojičić kazao je da je „veliko zadovoljstvo“ što je Trg Nikole Pašića danas „mala Evropska unija“.\n„Srbija i Beograd su na putu ka EU i to je naš strateški cilj. Želimo i da Beograd i Srbiju razvijamo u tom pravcu“, rekao je Radojičič.\nOn je naveo da je namera da se Beograd, kao i ostali veliki evropski gradovi, razvija u pravcu zelenih i pametnih gradova, i dodao da Evropska unija pomaže Srbiji na tom putu.\nNa košarkaškom terenu organizovan je basket „tri na tri“, po pravilima FIBA, a za pobednike su obezbedjene vredne nagrade.\nPosetioci će moći da vide pehar namenjen pobedniku ovogodišnjeg Evropskog prvenstva u košarci za žene koje organizuju Srbija i Letonija.\nU prostoru za najmladje deca će moći da učestvuju u kvizovima, slaganju Lego kockica, trkama i drugim aktivnostima, i da vide interesantne naučne eksperimente i nauče nešto o svetu koji ih okružuje.\nPredviđena su i zanimljiva mesta za takozvane „selfije“, za slikanje na traktoru kojim se promoviše ulaganje EU u poljoprivredu, kao i izrada selfi-razglednica.\nOtvaranju manifestacije prisustvovali su i ambasadorka Rumunije Oana Kristina Popa, ambsador Francuske Frederik Mondoloni, kao i generalni sekretar Košarkaškog saveza Srbije Dejan Tomašević.\nDan Evrope se obeležava u okviru krovne kampanje „EU za tebe“, kojom Delegacija Evropske unije u Srbiji i EU info mreža žele da promovišu rezultate razvojne pomoći EU Srbiji u procesu evropskih integracija.\nTokom te kampanje, u fokusu će biti ono što je do sada postignuto, kao i mogućnosti dalje saradnje i zajedničkog rada na projektima u velikom broju oblasti, od kulture, eneregetike, poljoprivrede do zaštite životne sredine, obrazovanja, saobraćaja i podrške civilnom društvu.\nEvropska unija, grad evropa, Sem Fabrici, Trg Nikole Pašića


Zelenović: Nije tačno da je opozicija razjedinjena\nBeta 5. oktobra 2021. 12:45\nPredsednik Zajedno za Srbiju Nebojša Zelenović izjavio je danas da nije tačno da je opozicija razjedinjena i dodao da oko najvećeg broja zahteva ili ideja postoji saglasnost.\n„Suština je da mi mislimo da je ključna stvar nenapadanje i da je jako važno da se razumemo oko toga da moramo zajedno da čuvamo biračka mesta i kutije. Jer je činjenica da je to tačka na kojoj se kradu izbori“, izjavio je Zelenović za Juronjuz.\nOn je ocenio da gradjani od opozicije očekuju dogovor a ne jednu listu i ocenio da će tako veći broj gradjana biti zainteresovan za izbore.\nKako se navodi, Zelenović je dodao da je bitno razgovarati o tome da se programske kolone formiraju i da je suština dati priliku gradjanima da glasaju za nekog.\n„Nama je ideja da se napravi jedna zeleno-leva gradjanska kolona u kojoj postoje ljudi koji imaju jasno definisanu politiku. Mi smo na toj politici radili i ona se zove ‘Zeleni dogovor za Srbiju’ i nudi vrlo konkretna rešenja – kako za Beograd, tako i za celu Srbiju“, rekao je Zelenović.\nZelenović je ocenio da su ključni nenapadanje i saradnja medju opozicionim strankama, naročito na lokalu, i čuvanje izbornih kutija.\n„Takodje smatram da ćemo izlaskom u jasno definisanim programskim kolonama videti tačno kakvu politiku gradjani žele, a pošteno je reći da onaj ko ima najviše glasova predloži gradonačelnika ili premijera, a da ga ostali podrže“, kazao je on.


Poslanik Bundestaga: Obustavljanje „Severnog toka 2“ nije u interesu Nemačke i Evrope - Sputnjik Srbija\n07:23 11.09.2020 Preuzmite kraći link\nParlamentarac je istakao da u realizaciji projekta učestvuju mnoge evropske kompanije.\n„'Severni tok 2' ima za cilj da u Evropi osigura bezbednost snabdevanja gasom“, naglasio je Ernst.\nOn je takođe uporedio rasprave o obustavljanju izgradnje gasovoda sa „napadom na same sebe“.\n„To definitivno nije u interesu Nemačke i Evrope“, rekao je on.\nPored toga, Ernst je pozvao da se „Severni tok 2“ ne povezuje sa pojedinim političkim liderima.


Ostale vesti, 02.02.2018, 00:00 AM\nAplikacije Telegrama su uklonjene iz Appleove App Store, a osnivač kompanije Pavel Durov je rekao da je Apple upozorio Telgram da je to učinjeno zbog "neprimerenog sadržaja" koji je bio dostupan korisnicima aplikacije.\nOn je rekao da očekuju da se aplikacije vrate u App Store kada problem bude rešen.\nUklanjanje aplikacija se dogodilo ubrzo pošto je Telegram pokrenuo nedovršenu verziju svoje "eksperimentalne" aplikacije Telegram X, koja nudi brže animacije i štedi bateriju. Apple je uklonio i zvaničnu aplikaciju za razmenu poruka i onu na kojoj se još uvek radi.\nSpekuliše se da je moguće da je nova aplikacija prekršila Appleove smernice za App Store koje zahtevaju da sve aplikacije imaju sisteme za filtriranje i blokiranje, kao i načine za brzo uklanjanje spornog sadržaja.\nU Appleovim smernicama za iOS aplikacije se kaže da pornografske aplikacije ili aplikacije koje omogućavaju neprimeren sadržaj ne pripadaju App Store i mogu biti uklonjene bez upozorenja.\nTelegram se neretko nalazio na udaru kritika vlada brojnih država zbog korišćenja end-to-end enkripcije koja štiti komunikaciju između korisnika. Vlasti zameraju Telegramu da zaštita komunikacija koju Telegram nudi korisnicima ide na ruku teroristima i kriminalcima za koje je Telegram bezbedni raj.\nVest da je Telegram posle sedam sati vraćen u App Store objavio je na Twitteru sinoć Pavel Durov.


Dužina vežbanja ili broj kalorija? - Bol\nDužina vežbanja ili broj kalorija?\nOznaka o procenjenom vremenu koje ljudi moraju da provedu vežbajući kako bi sagoreli kalorije unete konzumacijom nekog proizvoda, delotvornija je od same oznake o broju kalorija, tvrde američki naučnici.\nDanas se na gotovo svakom prehrambenom proizvodu moraju naći podaci o njegovoj energetskoj vrednosti. Ipak, ljudi, a posebno mladi, loše proračunavaju broj kalorija koje svakodnevnom ishranom unose u organizam. Zato stručnjaci sa Univerziteta Džon Hopkins (Baltimor, SAD) preporučuju da se oznake o broju kalorija dopune i nekim drugim, lakše razumljivim informacijama.\nU okviru interesantnog istraživanja, oni su posmatrali navike tinejdžera kada kupuju u prodavnicama blizu škola, posebnu pažnju obrativši na zaslađene i gazirane sokove, najčešće artikle u korpi te potrošačke grupe. Kada su uobičajenim obaveštenjima o broju kalorija u jednog konzervi soka dodali i druge informacije, primetili su diskretan trend pada prodaje zaslađenih pića, kao i povećanje prodaje nezaslađenih, prvenstveno flaširane vode.\nPremda smatraju da su svi novi znakovi doprineli tome, autori studije posebno ističu delotvornost znaka o vremenu koje je potrebno provesti u vežbanju da bi se sagorele kalorije unete “porcijom” soka. Štaviše, s obzirom na relativno mali uzorak kod ovog istraživanja, jedino su baš za to upozorenje naučnici sigurni da nije posledica slučajnosti, već da je imalo realan, merljiv efekat.\nZa sagorevanje 250 kalorija, koliko u proseku imaju gazirani sokovi, ledeni čajevi i energetski napici po jednoj “porciji”, potrebno je 40 minuta laganog trčanja (džoginga).\nObrazlažući svoje zaključke, autori ove zanimljive studije su rekli da ljudima generalno, a posebno mladima, ovakve informacije jednostavno nisu dovoljno ponuđene, a da ih je, s druge strane, znatno lakše percepirati, doživeti, nego “neopipljivi” podatak o energetskoj vrednosti.\n“Generalno gledano, ljudi veoma loše procenjuju broj kalorija u hrani koju konzumiraju. Ako im ponudimo lakše načine da to procene, mislim da ćemo dobiti efikasan način da oni smanje broj kalorija pri samoj kupovini proizvoda”, objašnjava Prof. Sara Blič, jedan od koautora istraživanja.\nSvakako, istraživači su ukazali da su neophodne mnogo šire studije na ovu temu, sa znatno većim uzorkom i pouzdanijom metodologijom. Ukoliko se, pak, njihov zaključak održi, mogao bi da ima veoma značajne implikacije. Svakako, u priču bi tada morale da se uključe i nadležne državne institucije koje mogu da “primoraju” proizvođače da na svoje prehrambrene proizvode stavljaju nove “nalepnice”.\nStručnjaci, pritom, objašnjavaju da su upravo zaslađenim sokovima najviše potrebne nove oznake, jer su oni verovatno najveći izvor nepotrebnih kalorija u svakodnevnoj ishrani, a uz to i “najpodmukliji” (ljudi jednostavno ne razmišljaju o njima kao o hrani koja goji). Uostalom, zar ne zvuči zapanjujuće da vam je za sagorevanje jednog slatkog soka, koji se popije za nekoliko minuta i koji uvek može da bude zamenjen običnom vodom, potrebno čak 40-ak minuta fizičke aktivnosti?


DRI će revidirati 75 odsto lokalnog budžeta svake godine | Državna revizorska institucija\nVeći gradovi u Srbiji biće revidirani svake godine. Revizijom će biti obuhvaćeno 75 odsto lokalnog budžeta na godišnjem nivou. Tako da, na primer, Grad Beograd mora biti revidiran svake godine, izjavio je predsednik Državne revizorske institucije (DRI) i generalni državni revizor dr Duško Pejović. On je na otvaranju radionice „Priprema i usvajanje budžeta u jedinicama lokalne samouprave“ naglasio da će prisutnost revizora u većini jedinica lokalnih samouprava biti uobičajena stvar, a ne opterećenje.\nŠto se tiče revizija pravilnosti poslovanja, kod jedinica lokalnih samouprava proveravaćemo samo najrizičnije oblasti, a to su plate, preuzimanje obaveza iznad odobrenih aproprijacija i javne nabavke. Čak 60 do 80 odsto nepravilnosti odnosi se na ove tri oblasti, rekao je dr Pejović i dodao da će ova pitanja biti predmet revizije iz godine u godinu sve dok ne budu uređena.\nDRI još nije revidirala subjekta kod koga su javne nabavke bile potpuno ispravne, naglasio je dr Pejović.\nZa revizije finansijskih izveštaja najbitnije je da aplikacija ili program budu uređeni. Slaba aplikacija neće dati dobru ocenu. Kvalitetna aplikacija i dobro obučen kadar su osnov za dobru ocenu u reviziji finansijskih izveštaja, poručio je dr Pejović. Po njegovim rečima, novina u radu revizora je i što će revizije kraće trajati. Revizori će sprovoditi reviziju u periodu pripreme finansijskih izveštaja, od 1. februara do 30. juna, pa će odgovorni za finansije i budžet u JLS imati priliku da, zajedno sa revizorima, sačine istinite i objektivne finansijske izveštaje, rekao je dr Pejović.\nKako je objasnio, izveštaji o reviziji će biti sastavni deo odluke o završnom računu koji se dostavlja skupštinama jedinica lokalnih samouprava. DRI će sprovoditi revizije finansijskih izveštaja do juna tekuće za prethodnu godinu.\nOn je poručio predstavnicima gradova i opština da se ne iznenade ni kada u njihovo mesto dođe tim za reviziju svrsishodnosti poslovanja.\nDRI će tokom 2019. godine sprovesti 12 revizija svrsishodnosti. Teme revizija odnosiće se na cene usluga, zatim utvrđivanje stepena siromaštva, da li popravke medicinskih aparata traju predugo, da li su opravdane liste čekanja za medicinske intervencije, kao i kakav vazduh udišemo, kakvu vodu pijemo, da li nam je zemljište zagađeno. Proverevaćemo da li se manje ulaže u nešto korisno, u šta bi inače više trebalo ulagati, istakao je dr Pejović.\nGovoreći o godišnjem planiranju revizija, dr Pejović je naglasio da DRI tu nema ograničenja. Što su obim sredstava i vrednost imovine veći, rizik za nepravilnosti je veći, a samim tim i obaveza DRI da sprovede reviziju tog korisnika budžetskih sredstava.\nGeneralni državni revizor je najavio i da će DRI početkom marta, na svojoj internet prezentaciji, omogućiti podatke u mašinski čitljivim formatima.\nSvi izveštaji o reviziji su objavljeni na sajtu DRI, ali nisu otvoreni, odnosno mašinski čitljivi. Pošto trošimo narodne pare, moramo da to činimo na transparentan i efikasan način, poručio je dr Pejović.\nStojanka Milovanović, vrhovni državni revizor u Sektoru broj 2, je naglasila da JLS, ne planiraju i ne pripremaju budžet u zakonski propisanim rokovima, niti sprovode procedure koje je zakon predvideo.\nOdgovorna lica za planiranje i pripremu budžeta u JLS ne sagledavaju realne mogućnosti svojih gradova, odnosno opština za finansiranje kapitalnih projekata i rashoda, koji nisu zakonska obaveza. Odluke o finansiranju donose se na skupštinskim sednicama, a da prethodno nije sagledano da li budžet ima mogućnost da finansira aktivnosti koje nisu zakonaska obaveza, rekla je Milovanović. Ona je dodala da su posledice ovakvog planiranja i pripreme budžeta takve da se projekti ne završavaju u toku godine i da se preuzimaju obaveze iznad odobrenih aproprijacija i mogućnosti budžeta. Po njenim rečima, građani bi trebalo da se ukuljuče u donošenje budžeta JLS, što je i zakonska obaveza od početka ove godine.\nRadionici su prisustvovali gradonačelnici i predsednici opština, članovi gradskih i opštinskih veća zaduženi za budžet i finansije, načelnici gradskih i opštinskih uprava, kao i rukovodioci organizacionih jedinica za finansije i budžet u jedinicama lokalnih samouprava.\nCilj radionice bio je da se unapredi razumevanje procesa planiranja i pripreme lokalnih budžeta, ojača uključivanje javnosti u pripremu i praćenje potrošnje budžeta i unapredi odgovorno upravljanje lokalnim javnim finansijama.\nRadionicu su organizovali Državna revizorska institucija i USAID Projekat za odgovornu vlast (GAI).


MONDO: Gde ćemo sa lekovima kojima je istekao rok | Mondo Portal\nMONDO Gde cemo sa lekovima kojima je istekao rok.html\n22. novembar, 17:17\nMONDO: Gde ćemo sa lekovima kojima je istekao rok 1 Podeli Podeli na facebook Podeli na twitter Podeli na viber Pošalji na mail\nZdravlje 28.10.2013. / 15:30 15:30\nMONDO: Gde ćemo sa lekovima kojima je istekao rok\nAutor Nataša Petrović 28.10.2013. / 15:30 15:30\nAko imate lekove kojima je istekao rok, donesite ih do 3. novembra ispred Tržnog centra "Ušće" u Beogradu i ubacite u specijalne kontejnere. Šta sa tim lekovima kada se završi kampanja "Ne odlaži odlaganje"?\nIzvor: MONDO/Goran Sivački Ispred "Ušća" su postavljena tri kontejnera za odlaganje farmaceutskog otpada, kao deo kampanje "Ne odlaži odlaganje", u okviru projekta "Tehnička podrška za tretman medicinskog otpada u Srbiji".\n"Nikako ovu vrstu otpada ne treba bacati u kućni otpad, jer se može dogoditi da uđe u kanalizacione tokove i zagadi životnu sredinu", rekla je ispred "Ušća" ministarka zdravlja profesor dr Slavica Đukić Dejanović, a mi smo je pitali šta da radimo sa takvim otpadom kada se kontejneri 3. novembra uklone?\n"Građani, po Zakonu o upravljanju otpadom, koji je donet 2009. godine, mogu da odnesu u apoteke lekove kojima je istekao rok", odgovorila nam je ministarka. Međutim, kada smo to hteli da proverimo, u nekoliko državnih apoteka u Beogradu su nas odbili.\n"Upoznati smo sa zakonom, ali tu ima jedan problem - on ne predviđa gde će dalje odlaziti otpad koji građani donesu u apoteku. Beograd je veliki grad, i kada bi nam građani donosili lekove, bili bismo zatrpani njima, jer nemamo gde da ih skladištimo", objasnila nam je zašto državne apoteke ne primaju stare lekove, PR menadžer Apoteka "Beograd", Valentina Savić.\nOna je građanima poručila da budu strpljivi.\n"Mi uvek zamolimo građane da ne bacaju medicinski otpad sa komunalnim otpadom i da budu strpljivi. Prema informacijama koje imamo, sada se radi na dopuni Zakona kako bi se došlo do rešenja šta dalje uraditi sa otpadom koji sakupe apoteke. Trebalo bi da dopuna bude završena u skorije vreme i tada ćemo početi da primamo lekove".\nIzvor: MONDO/Goran Sivački Dakle, građanima koji ne mogu da odu do Ušća ili ne žive u Beogradu, ostaje da još neko vreme lekove kojima je istekao rok skladište kod kuće ili da ih odnesu u neku privatnu apoteku, jer, kako smo proverili, većina njih prima medicinski otpad.\n"Mi još od 2009. godine, kada je donet Zakon o odlaganju medicinskog otpada, imamo kontejnere koji su za to namenjeni. Građani nam uvek mogu doneti medicinska sredstava kojima je istekao rok, koja zatim razvrstamo u različite kontejnere. Međutim, ta praksa u Srbiji još uvek nije zaživela, pa je mali broj građana koji donose otpad", rečeno nam je u jednoj privatnoj apoteci u Beogradu.\nLekove kojima je istekao rok donesite u "Ušće"\nDivlje skladište medicinskog otpada\nApoteke još ne preuzimaju bajate lekove\nU Srbiji se godišnje sakupi od 4.500 do 5.000 tona zaraznog medicinskog otpada, a zahvaljujući donaciji EU nabavljena su vozila i adekvatna oprema za odlaganje. Otpad koji bude prikupljen u toku trajanja ove kampanje, biće transportovan u Beč na uništenje, rečeno je prilikom predstavljanja kampanje "Ne odlaži odlaganje".\nMedicinski otpad se u većini zemalja tretira tako što kompanije koje su stručne za to preuzimaju farmaceutski otpad, pod posebnim uslovima ga prevoze na deponije koje su za to namenjenje, gde ih spaljuju.\napoteka otpad lekovi zdravlje\n28.10.2013. / 19:19\nA da ih posaljemo Amerima kao pomoc, oni su nama dosta pomagali 99-te.\nUpravo gledate ŠESTA LIČNA: NBA se vraća, deo drugi 0 Šesta lična Pre 2 min I ove godine, zapadni deo NBA lige nesumnjivo je jači od istočnog. Poslušajte u MONDO Podcastu šta o toj...\nUpravo gledate Corona: Rasta je jedan veliki umetnik! 11 Reakcije Pre 50 min Danas nam je u gostima bio reper Corona! Reagovao je na vaše komentare, pa nam je otkrio kako je bilo na snimanju...


U BiH se još uvijek traga za 12 hiljada osoba | Radio Srebrenik\nU BiH se još uvijek traga za 12 hiljada osoba\nGeneralna direktorica Međunarodne komisije za nestale osobe (ICMP), Kathryne Bomberger ocijenila je danas da je presudom kojom je bivši predsjednik Republike Srpske Radovan Karadžić osuđen na kaznu doživotnog zatvora zaključeno poglavlje u historiji sukoba na zapadnom Balkanu.\nŽalbeno vijeće Međunarodnog rezidualnog mehanizma za krivične sudove (MRMKS) osudilo je jučer Karadžića za genocid u Srebrenici i druge ratne zločine, a Bomberger smatra da je važno nezaboraviti žrtve dok se odgovorni za zločine privode pravdi, piše Fena.\n– U sukobima u bivšoj Jugoslaviji nestalo je 40.000 ljudi. Više od dvije trećine ih je pronađeno i identificirano kao rezultat rada država u regiji u saradnji sa ICMP-om. Međutim, još uvijek se traga za 12.000 osoba, uključujući i hiljadu od 8.000 žrtava genocida u Srebrenici – podsjetila je.\nICMP-ovi eksperti su svjedočili tokom suđenja Karadžiću o svome radu na identifikaciji više hiljada žrtava kroz proces identifikacije utemeljen na analizi DNK, saopćeno je iz ICMP-a.\nProšle godine u novembru su predstavnici vlada odgovorni za rješavanje pitanja nestalih u BiH, Hrvatskoj, na Kosovu, u Crnoj Gori i Srbiji sa ICMP-om potpisali Okvirni plan kojim su definirani koraci ka poboljšanju saradnje i efikasnosti u procesu pronalaženja i identifikacije nestalih osoba.\n– Međunarodna zajednica mora nastaviti podržavati ovaj proces. Osuđujuće presude odgovornima za ratne zločine predstavljaju ključni element u podržavanju vladavine zakona – smatra direktorica ICMP-a.\nMišljenja je da ukoliko se osigura da vlade ispune zakonske obaveze, pronađu i identificiraju osobe nestale nakon ovakvih zločina, i ako se garantiraju prava svim njihovim preživjelim porodicama, bit će ostvaren važan segment u procesu rješavanja pitanja nestalih.\nPrethodni članakU Travniku napravljena najveća porcija ćevapa u BiH\nNaredni članakUsvojena strategija komuniciranja institucija BiH o procesu pristupanja u EU


OTKRIVAMO VAM ŠTA MUŠKARCI U DANAŠNJE VREME OČEKUJU OD SVOJIH EMOTIVNIH PARTNERKI?! -\nOn: 10 veljače, 2019 By: Jovana\nU današnje vreme se osete itekako razlike u pogledu veze i odnosa mladih ljudi nego što je to bilo ranije, počev od toga kako se ponašaju i šta očekuju i njihovoj vezi. Danas većina omladine gleda da razvije neki zdrav odnos sa svojim partnerom koji pre svega počiva na poverenju i poštovanju.\nMomci pre sve očekuju da devojke vole same sebe, da se poštuju i da vide ih onako kako ih oni gledaju, da ne budu pune kompleksa i nikako ne treba da imaju manjak samopouzdanja. Treba da vole kako svoje telo tako i celokupnu ličnost i da ne rade niz popravki koji će ih dovesti do totalno neprirodnog izgleda koji danas muškarcima i nije toliko privlačan. Ukoliko je devojka svesna sebe i svojih kvaliteta, ako zrači samopouzdanjem samim tim je i dosta privlačnija za svog partnera.\nDa pruže više prostora u vezi, to je viliki problem devojkama, jednostavno ne treba da prave konstantne svađe i rasprave, mada to devojke rade zato što su ljubomorne pre svega i to veoma teško mogu da prebaziđu, mada svakako ne treba da guše svog partnera, treba da ga rasterete. I jedna i druga strana treba da ima dovoljno vremena za sebe i svoje prijatelje neke svoje uobičajene aktivnosti, jednostavno da ima neki život koji je van te veze. Devojke trba da budu tu za svoje partnere i da im pruže malo podrške u nekim stvarima koje rade.\nTakođe očekuju da vide interesovanje od njihovih partnerki kao i pažnju, to je ono što spada u neke vrednosti koje se vrednuju oduvek, to je uglavnom i odlika neka ljubavi. Ali da to nije smo briga za njih, treba da se interesuju i za neke stvari koje čine sastavni deo života njihovog partnera. Jednostavno očekuju da devojka prihvati i njih i jihov život i na taj način se oni osećaju uvaženim.


Hill u Banjaluci: Dodik može blokirati pojedine stvari\nTokom svoje dvodnevne posjete Banjaluci otpravnik poslova Ambasade SAD-a u BiH Nicholas Hill razgovarao je s predstavnicima entitetske vlasti i političkim strankama o trenutnoj političkoj situaciji i mogućnostima formiranja vlasti nakon oktobarskih izbora. Prioritet je Američke ambasade da se što prije formira stabilna vlast koja bi bila fokusirana na poboljšanje ekonomske situacije, izjavio je Hill.\nFormiranje vlasti, kako u entitetima tako i na državnom nivou u Bosni i Hercegovini Američka ambasada pažljivo prati. Osim ocjene da je situacija u Republici Srpskoj zanimljiva jer nema nijedne dominantne političke stranke, otpravnik poslova Ambasade SAD u BiH Nikolas Hill, izjavio je da je prioritet u BiH da se što prije forimraju stabilne vlasti na svim nivoima.\n„Nadamo se da će fokus političkih lidera u Bosni i Hercegovini biti poboljšanje ekonomske situacije i smanjenje stope nazaposlenosti“, kazao je Hill.\nNa pitanje da li bi neulazak u vlast na državnom nivou Dodikovog Saveza nezavisnih socijaldemokrata mogao dovesti do blokada reformskih procesa, Hill je odgovorio:\n„Isuviše je rano da bilo šta kažem. Gospodin Dodik nekada kaže konstruktivne stvari, da će podržavati reformske procese, ponekad prijeti da će ih blokirati. Naravno, on može blokirati pojedine stvari, bilo da je u vlasti bilo da je izvan vlasti. Vidimo to na primjeru poljoprivrednika. To je takođe rezultat jedne od njegovih blokada, odnosno nemogućnosti da se formiraju agencije i institucije koje bi radile na tome da se poboljša situacija sa izvozom njihovih proizvoda.“\nOtpravnik poslova Ambasade SAD u BiH pozdravio je i napore koje Bosna i Hercegovina čini u borbi protiv međunarodnog terorizma, najavivši i da će novoimenovana ambasadorica u BiH Maureen Elizabeth Comrack preuzeti dužnost u januaru.


SBB BiH: SDA se Alije sjeti samo uoči izbora\nPovodom izjave Bakira Izetbegovića da je izbacivanje SDA iz vlasti opasno, Savez za bolju budućnost BiH upozorava da je to kontinuitet Tihićevih tvrdnji „da će biti krvi do koljena“ ako SDA ode u opoziciju. Tihić i Izetbegović zaboravljaju da je njihova stranka dovela do 540 hiljada nezaposlenih, 50 posto siromašnih i do najveće sistemske korupcije u Evropi.\nDovođenjem mudžahedina i svojom proiranskom i anahronom političkom opcijom, SDA je učinila da se Evropa plaši Bošnjaka i da zapadni investitori u širokom luku zaobilaze prostore Federacije BiH i BiH u cjelini.\nPanika SDA od odlaska s vlasti je očita, jer uskoro moraju napustiti državnu, federalnu i nekoliko kantonalnih vlada, te hiljade rukovodećih mjesta u javnim kompanijama i institucijama koje i danas koriste za punjenje crnih stranačkih fondova i svojih džepova. Poslije svakih izbora od 1996. godine SDA izlazi sa mnogo manje dobijenih glasova birača, i tu je uzrok novih strahova Tihića i Izetbegovića uoči predstojećih lokalnih izbora.\nŠto se tiče tvrdnji političara lažljivog jezika i kradljivih djela, Bakira Izetbegovića, da u vlasti bez SDA neće biti nasljednika politike Alije Izetbegovića, SBB BiH smatra da je SDA stalnim izazivanjem unutarbošnjačkih podjela, općim lopovlukom, ponižavanjem boraca i patriota, snaženjem državne bošnjačke mafije, katastrofalnom ekonomskom politikom, te sada i antievropskim ponašanjem, suštinski odmah nakon njegove smrti napustila i izdala politiku Alije Izetbegovića.\nAlije se SDA sjeti samo uoči izbora, a njegovo državno djelo potpuno je srozano na ratno-profitersko porodično vlasništvo njegovog sina i s njim uvezanog interesnog klana, kaže se u saopćenju Saveza za bolju budućnost SDA.


Pariz razmatra povlačenje svojih trupa iz Sirije - Sputnjik Srbija\n11:30 25 Septembar 2020\n12:06 12.02.2019 (osveženo 12:07 12.02.2019) Preuzmite kraći link\nNa pitanje da li će Francuska ostati u Siriji, Bermanova je odgovorila: „Trenutno se ovo pitanje razmatra“.\n„Mi smo, kao i svi bili, iznenađeni izjavom SAD o povlačenju svog kontingenta iz Sirije. Od tog trenutka smo u stalnom kontaktu sa američkim rukovodstvom, ali je Francuska preuzela i određene obaveze u okviru koalicije. Ali pomalo nas umiruje činjenica da se radi o postepenom, planiranom povlačenju trupa“, dodala je ambasadorka.\nOna je rekla i da bi Francuska mogla da razmotri sprovođenje nove humanitarne operacije sa Rusijom u Siriji.\n„Mi smo, zaista, zajedno sa Rusijom i Ujedinjenim nacijama učestvovali u humanitarnoj operaciji u Istočnoj Guti. Sarađivali smo sa nevladinim organizacijama i sa ruskom vojskom i spremni smo da razmatramo i druge slične humanitarne operacije“, objasnila je ona.\nMeđunarodna koalicija na čelu sa SAD izvodi vazdušne operacije protiv terorističke grupe DAEŠ u Siriji i Iraku od 2014. godine. Napade u Siriji nije ovlastila vlada predsednika Bašara el Asada niti Savet bezbednosti UN.\npovlačenje, Sirija, Francuska


Lajović pred Indiju: Možda igramo poslednji put kod kuće…\nTanjug 11. septembra 2018. 13:59\nBEOGRAD – Srpski teniser Dušan Lajović, prvi adut reprezentacije protiv Indije za opstanak u Svetskoj grupi Dejvis kupa, rekao je da svi u ekipi imaju veliki motiv jer možda igraju jedan od poslednjih pred domaćom publikom zbog promene sistema takmičenja.\n„Jedva čekam da meč počne, uželeo sam se reprezentacije i svega što ona nosi sa sobom, od timskog duha, zajedničkih trenutaka sa timom, svega onoga čega nema kada smo sami na individualnim takmičenjima. Reprezentacija je nešto posebno i neprocenjivo, drago mi je što sam zdrav i spreman da se ponovo takmičim za Srbiju i drago mi je da smo domaćini“, rekao je Lajović, a prenosi sajt TS S.\n„Možda je ovo jedan od poslednjih mečeva koje ćemo igrati kod kuće, jer je došlo do promene Dejvis kupa nakon 118 godina osnivanja ovog takmičenja. Neće više biti velike mogućnosti da se igra kod kuće, jer samo mečevi u februaru donose domaćinstvo ili gostovanje, opet i to ako budete u grupi tih reprezentacija. Velika promena sledi, samim tim meč u Kraljevu protiv Indije je jedan od istorijskih“.\n„Za svaki meč, protiv bilo koga treba se spremiti pođednako, a to znači 100 posto, jer nikad se ne zna, rang i znači i ne znači puno. Rad, red, disciplina, vera i posvećenost zadatku donosi rezultat, to je ono čime se ja vodim uvek“, zaključio je Lajović, uz nadu da će doći veliki broj navijača da podrži reprezentaciju.


SRBIJA – I EVROPA I RUSIJA\nU medijskim i političkim borbama koje se nesmanjenom žestinom i istom takvom isključivošću neprestano vode u našoj javnosti predstavnici građanskih političkih grupacija i stranaka i tzv. nezavisni intelektualci uvek imaju pri ruci podobnu ideološku matricu koju u nedogled ponavljaju u svakoj zgodnoj prilici. To je svojevrsni ideološki perpetuum mobile, okreće se uvek u istom smeru i služi istoj političkoj i ideološkoj svrsi.\nU protekloj godini imali smo nekoliko prepoznatljivih matrica spremnih da se iskoriste za vođenje bespoštednih političkih i ideoloških kampanja o Srbiji kao tamnom vilajetu, crnoj rupi i najnesrećnijoj zemlji u Evropi. Prvo smo mesecima slušali o restauraciji starog socijalističkog režima i povratku u devedesete, onda su usledile već dobro poznate tvrdnje o nesposobnosti i nespremnosti Srbije da se suoči sa prošlošću i osudom ratnih zločina počinjenih u ime srpskog naroda. Tvrdnja o endemskoj nedoraslosti za modernizaciju već je stalna tema, kao i ocena o neizlečivoj autoritarnosti i primitivizmu srpskog naroda i njegovoj nesposobnosti da se zbog svog populizma i nacionalizma rezolutnije uključi u proces evropskih integracija.\nU poslednjih nekoliko meseci u prvi plan je sve više izbijala tvrdnja o ubrzanoj fašizaciji Srbije i negiranju prava na slobodno mišljenje. Ideološka ocena o otvorenoj i sveprisutnoj fašizaciji u tumačenju ove građanske političke grupacije ne dovodi se u pitanje. Po njima, fašizam postaje dominantna odlika našeg ukupnog političkog i društvenog života. Međutim, i ova ideološka priča je brzo istrošena. Bilo je neophodno da se pronađe nova, do sada neizraubovana ideološka matrica i rigidna politička lozinka. I ona je nađena – u tvrdnji da u Srbiji sve više preovladava nastojanje da se pretvori u rusku guberniju. U okviru ove ideološke mantre Srbija se prikazuje kao zemlja koja se sprema da bez ikakvih uslova i zazora postane deo obnovljene ruske putinovske imperije.\nOva ideološka ofanziva nastupila je nakon političkih tekstova koji se bave stanjem u Rusiji i političkih diskvalifikacija koje su u velikoj meri sledile ocene plasirane u štampi i medijima vodećih zapadnih zemalja o tome da je predsednik Rusije Vladimir Putin ordinarni diktator, a da je savremena Rusija zemlja u kojoj se ne poštuju ljudska prava i elementarni demokratski principi.\nU našoj javnosti, u poslednje vreme, izneto je sijaset ovakvih i sličnih političkih ocena, ali sada apsolutno preovlađuju stavovi da zvanična politika Srbije nastoji da od naše zemlje načini rusku guberniju, okrećući je sve više prema istoku. Čak se ide dotle da se tvrdi da se želi poništiti demokratija i poštovanje ljudskih prava u Srbiji, kako je to već učinjeno u Rusiji. Ko iole ima predstavu o srpsko-ruskim istorijskim i političkim odnosima, zna da su oni uvek bili veoma protivrečni i da se ne može govoriti o nekoj bratskoj idili. Zato je neophodno izbeći svaku slovenofilsku glorifikaciju ovih odnosa. Ne može se prihvatiti ni otvoreno nipodaštavanje ove velike i značajne zemlje, koja ima tešku i tragičnu istroriju, ali i izuzetna dostignuća u umetnosti i kulturi.\nNesumnjivi su politički i duhovni uticaji koje je Rusija imala u Srbiji. Međutim, govoriti danas o ubrzanoj rusifikaciji i gubernizaciji Srbije, kako to već čine predstavnici građanskih političkih i društvenih organizacija, neprihvatljivo je jer nema uporište u našem svakodnevnom društvenom životu. On je u potpunosti prožet zapadnom kulturom i civilizacijom, što je činjenica koju ne može da vidi samo onaj koji se rukovodi svojom ideološkom i političkom isključivošću.\nNavešćemo nekoliko upečatljivih citata koji će najbolje ocrtati ovo stanovište o opasnosti da Srbija postane ruska gubernija, o kremljizaciji, kolonizaciji i putinizaciji Srbije. U svojim kolumnama i u radio - emisiji „Peščanik“ Nikola Samardžić iznosi: „Putinizacija Srbije odvija se istovetnom metodologijom. Ostaće, u međunarodnim odnosima, samo sporedan krak ruskog gasovoda, kao nova, musava gubernija. I, u svakom smislu, bez Kosova. Ovako ćemo biti neka smrdljiva ruska gubernija, ali bez Kosova i sa granicama koje ćemo zatvoriti i prema Kosovu i prema susedima. Otvorićemo samo vazdušni most prema Rusiji, kao što se održavao vazdušni most 1948. i 1949. između Zapadne Nemačke i zapadnog Berlina.“\nVojin Dimitrijević je nedavno govorio u istom tonu: „To vidite iz toga što recimo jedina zemlja za koju ste mogli da govorite da je bolja od vaše i da joj više pripadate nego svojoj zemlji bila je Rusija, Sovjetski Savez nekada, hteli smo da budemo republika u Sovjetskom Savezu, sad hoćemo da budemo gubernija. Prema tome, kada vi proglasite da ste više Rus nego Srbin, niko vam to ne stavlja na teret kao izdaju. To, voleti Ameriku više nego Srbiju, voleti više Francusku nego Srbiju, to je strašno, to je izdajnički, a voleti Rusiju više nije. Navikli smo na to, to traje od 1945. godine.“\nI Mirjana Miočinović ne zaostaje u ocenama. „Preko Putina mi stvaramo konsenzus s najproblematičnijim idealima. Mi jednog stvarno notornog KGB-ovca, a u ovoj zemlji izgleda više niko ne zna šta je to KGB i kakvi tu ljudi rade i šta oni rade, dakle, preko jednog notornog KGB-ovca koji je uništio prve proplamsaje demokratije u zemlji koja u svojoj istoriji nije znala ni za šta drugo do za razne verzije ropstva – mi njega proglašavamo svojim spasiteljem. Mi njegovu aroganciju policajca, koji bez zazora guši slobodu i nemilice uništava neistomišljenike, dakle, tu aroganciju tumačimo kao dokaz vladarske snage. Mi njegovu ucenjivačku politiku uzimamo za veštinu vladanja.“\nOvakav isključivo ideološki pristup pitanju savremene Rusije ne karakteriše samo ove naše zastupnike građanskih i liberal-demokratskih ideja, već se uklapa u širi kontekst koji se može čuti u zapadnim liberalnim političkim i medijskim krugovima. Ovakav pristup nije bio u vreme demokratskog predsednika Rusije Borisa Jeljcina kada je Rusija doživela veliki politički i ekonomski slom, a pucanje tenkovima na ruski parlament nije tumačeno kao napad na principe demokratije i kršenje ljudskih prava. Činjenice govore da je do 2000. godine izneto iz Rusije blizu 500 milijardi dolara. Državni budžet je u to vreme iznosio 30 milijardi dolara. Od 1992. do 2000. godine prirodno smanjenje stanovništva dostiglo je 6,8 miliona ljudi. Tada je Jeljcin proglašavan za heroja ruske demokratije i slobode.\nO ovom aspektu nedavne ruske političke istorije pisao je poznati ruski teoretičar Aleksandar Panarin: „Kriza 1998. godine označavala je da vladajući vrhovi društva nikako nisu bili zainteresovani za ekonomsku stabilnost Rusije u bilo kom njenom obliku – sovjetskom, antisovjetskom, liberalnom, postliberalnom i tome slično. Njima je i bila potrebna slaba i demoralisana Rusija. Kredo nove propagande je do krajnosti zgusnuti negativ. Liberalna propagandna sredstva masovnog informisanja obrušavaju se na nas svojim svakodnevnim negativnim reportažama i uveravaju nas da u prostoru 'ove' zemlje i kulture, u zoni obitavanja ovoga naroda, u principu ništa pozitivno, ni ohrabrujuće ne može da se dogodi.“\nNajnoviji pokazatelji ukazuju nam na to da se savremena Rusija ponovo uzdigla do mesta koje joj u međunarodnim odnosima objektivno i pripada. Ona je danas zemlja čiji se glas mora slušati i uvažavati. Rusija danas ima 470 milijardi dolara deviznih rezervi u svetu, najveće devizne rezerve u njenoj istoriji, a treća je u svetu. Njen devizni dug je smanjen i iznosi 47 milijardi dolara. Stopa ekonomskog rasta je blizu 8 odsto i postala je zvanično osma privreda na svetu. Poboljšan je standard građana i smanjen broj siromašnih, iako je dosta rasprostranjeno siromaštvo i dalje najveći problem Rusije. Svi ovi podaci dovoljno jasno pokazuju zašto Putin uživa veliku podršku u Rusiji. Očigledno je da jaka država Rusija koja se vratila na međunarodnu scenu ne odgovara interesima SAD i vodećih zemalja zapadne Evrope, što ih ne ometa da ulažu kapital u ovu zemlju koja je i najveći trgovinski i poslovni partner upravo zemalja EU (bez obzira na to što u njoj nema demokratije, a krše se i masovno ljudska prava). Tek u snažnoj i ekonomski stabilizovanoj Rusiji može se odvijati proces dalje i dublje demokratizacije i liberalizacije ruskog društva. A to vreme neumitno dolazi.\nIdeološka kampanja koja se odvija već duže vreme o tzv. gubernizaciji Srbije nema nikakvo uporište jer svi društveni i ekonomski pokazatelji jasno svedoče o tome da je Srbija pre svega okrenuta Zapadu. U EU izvozimo 56,8 odsto našeg izvoza, a odatle uvozimo 55,2 procenata. Uvoz iz Rusije za prvih devet meseci prošle godine iznosio je 14 odsto našeg ukupnog uvoza, a izvoz 4,6. Sadašnji povoljan odnos našeg naroda prema Rusiji rezultat je njenog principijelnog političkog stava u odbrani međunarodnog prava, i to u vreme rešavanja statusa Kosova. Pored istorijskih, društvenih i duhovnih veza iz naše prošlosti, ovo je jedan od svakako najznačajnijih razloga za naše „okretanje“ prema jedinom savezniku među velikim i uticajnim zemljama.\nIz ove činjenice izvlačiti dalekosežne ideološke ocene o boljševizaciji, putinizaciji i rusifikaciji Srbije spada u poznati ideološki arsenal naših pre svega neprincipijelnih političkih borbi i politikantskih kampanja, koje samo služe za pridobijanje političkih poena. Činjenica je da Srbija sada ima značajnog i uticajnog saveznika u sistemu međunarodnih odnosa, i to nakon gotovo dve decenije. Zar Srbija treba da se odrekne pomoći i podrške Rusije u Ujedinjenim nacijama kako bi naši liberalni demokrati mogli da kažu da Srbija ipak ima neke šanse da se primakne Evropi?\nNaš odnos prema Rusiji je još jedan ozbiljan test političke zrelosti našeg naroda i svoditi ga na jednostrane i neargumentovane stavove o rusifikaciji i putinizaciji Srbije samo je izraz ideološki motivisanih ocena koje nemaju nikakvo utemeljenje u političkom i društvenom životu. Stanje demokratije i poštovanje ljudskih prava u Rusiji mnogo je složenije i slojevitije nego što se to može videti u stavovima naših liberalno demokratskih i građanskih ideologa. Reč je o velikoj zemlji, sa specifičnom političkom tradicijom i još složenijom kulturom, i zato rasprava o političkim odnosima u Rusiji mora biti mnogo promišljenija, argumentovanija i ozbiljnija od ponavljanja nekoliko oveštalih fraza. Ovu specifičnost političkog iskustva Rusije najbolje je nedavno izrazio Aleksandar Solženjicin: „Demokratija se ne može nasaditi kao poklopac. Ona može samo da raste kao što sve raste odozgo nagore. I mora pre svega da se razvija u malim prostranstvima.“\nOvo upozorenje, slično mišljenju Monteskjea o demokratiji koja se najbolje razvija na malim prostranstvima, svakako može važiti i za proces demokratizacije u Srbiji. Samo što mi već imamo veliku prednost u odnosu na Rusiju, mi smo mala zemlja u kojoj postoje svi uslovi da se snagom naše demokratske i liberalne opredeljenosti, ali i stvarnom i stalnom verom u demokratske ideale i načela razvije i stabilizuje demokratija. Evropa i Rusija samo nam mogu pomoći u ovom za naše građane i naš narod velikom i sudbonosnom civilizacijskom poduhvatu.\n3. januar 2008. godine


Upitana o konstataciji iz Izveštaja EK da nema napretka kada je reč o slobodi medija u Srbiji, Brnabić je kazala da je nalaz Misije EU, koja je u Srbiji bila početkom godine, bio dosta pozitivniji nego u Izveštaju EK, te da je u toku današnjeg sastanka pitala šefa Delegacije EU u Srbiji Sema Fabricija odakle ta razlika.\n”Nezavisno od toga šta ja mislim i dalje stojim na raspolaganju predstavnicima medija za konstruktivan dijalog da vidimo šta možemo da uradimo da bi poboljšali ono što oni misle da može da se poboljša u domenu slobode medija i medijskog izveštavanja”, rekla je Brnabić i dodala da je u svakom trenutku za nastavak sastanaka koje je započela sa grupom za slobodu medija.\nKazala je da ogroman broj registrovanih medija u Srbiji dovoljno govori o otvorenosti medijskog tržišta.\n“Mislim da ne postoje problemi, ali postoje ljudi koji misle da postoje problemi i ja ću biti otvorena da sedim na sastancima sa njima dok ne dođemo do najboljeg mogućeg rešenja, dok se svi u Srbiji ne budu osećali slobodni i bezbeni, da rade posao koji vole i koji su izabrali”, kazala je Brnabić na zajedničkoj konferenciji za medije sa Fabricijem.\nBrnabić je navela da bi najviše komentara i dopuna imala na deo Izveštaja EK koji se odnosi na vladavinu prava.\n“Naše je da razgovaramo sa EK, Delegacijom EU u Srbiji, zemljama članicama Unije da je progres u toj oblasti nešto bolji nego što je zabeleženo u Izveštaju”, kazala je premijerka i dodala da su ustavne reforme za nju osnova svega onoga što mora da se uradi u oblasti vladavine prava.\nOna očekuje do kraja juna da će Srbija dobiti odgovor Venecijanske komisije na predlog ustavnih amandmana.\nGovoreći o digitalizaciji, Brnabić je kazala da je Srbija u toj oblasti krenula iz minusa.\n“Ova godina je za sada bila dobra. Usvojili smo dva važna zakona, o elektronskom poslovanju i eUpravi. Sada radimo na podzakonskim aktima kako bi građani sve više osetili korist toga što ja govorim”, kazala je Brnabić.\nAna Brnabić Izveštaj Evropske komisije\n← Tramp opet neće na večeru sa izveštačima iz Bele kuće\nEK kritikuje RTS, REM i izjave predstavnika vlasti →


Info Kladovo: Popisivači "zastrašuju" Vlahe\nPopisivači "zastrašuju" Vlahe\nU prvim danima popisa stanovništva u Srbiji primećene su prve neregularnosti na popisu u istočnoj Srbiji, a odnose se na uticanje popisivača na građane kako se ne bi izjasnili kao Vlasi, već kao Rumuni ili Srbi.\nTo je saopštila Vlaška demokratska stranka Srbije (VDSS).\nNeregularnosti su primetili kontrolori VDSS u naseljima Ranovac i Kladurovo u opštini Petrovac, Šipikovo u opštini Zaječar, Mustapić u opštini Kučevo i u opštini Kladovo, gde se vrši pritisak na građane da se ne izjasne kao Vlasi.\nU Žagubici se zastrašuje većinsko vlaško stanovništvo da se ne izjašnjavaju kao Vlasi zbog opasnosti od "novog Kosova", navodi se u saopštenju.\n"Kao mogućnost za manipulaciju podacima popisa, ukazujemo na postojanje velikog broja kopija listova popisnica koje se odnose na izjašnjavanje o nacionalnoj pripadnosti, jer se samo taj list može poništiti u neograničenom broju primeraka, dok su svi ostali listovi popisnice numerisani", upozorava VDSS.\nIz navedenih razloga, VDSS izražava zabrinutost u regularnost popisa i spremnost države da otkloni ove propuste i sankcioniše popisivače, kaže se u saopštenju.\nĐerdapska regata - 2011.


Avio-kompanije i sertifikati EU u pokušaju pokretanja turizma - 92putovanja\n/\t sreda, 14.04.2021. / 13:34 -> 17:25 /\tVesti / Komentara: 1\tIzvor: B92, Tanjug\nAvio-kompanije bi mogle da kontrolišu nove kovid-sertifikata Evropske unije pre nego što dozvole putnicima da se ukrcaju na avionske letove tokom godišnjih odmora, izjavio je danas evropski komesar za pravosuðe Didije Rejnders, u terenutku dok evropski blok pokušava da ponovo pokrene turistièki sektor.\n"Ono što želimo jeste da damo graðanima i državama èlanicama je alat koji pruža neophodno poverenje i samopouzdanje. Alat na koji nadležni organi mogu da se oslone gde god je to potrebno, kako bi se olakšalo slobodno kretanje", rekao je Rejnders, preneo je Rojters.\nAvionska kompanija bi mogla da proveri valjanost sertifikata na jednostavan naèin tokom prijavljivanja za let, kazao je on u debati pred Odborom za slobode i pravosuðe Evropskog parlamenta.\n"Duge razgovore na izlazu treba izbegavati", istakao je Rejnders.\nEvropski komesar za pravosuðe Didije Rejnders, u debati pred Odborom za slobode i pravosuðe Evropskog parlamenta, rekao je da je osnovni cilj digitalnih zelenih sertifikata da olakšaju slobodno kretanje u EU i pomognu graðanima da vrate svoje pravo slobodnog putovanja na naèin koji je prilagoðen zdravstvenoj situaciji.


Lajčak i Palmer kod srpskog patrijarha – Evo kakvu su poruku dobili … – DnevniZurnal\nPosted by Napisao admin June 4, 2021 9 Views\n“Biću žigosan, ali neću da potpišem nezavisnost Kosova”\nNjegova Svetost Patrijarh srpski g. Porfirije, zajedno sa preosvećenom gospodom episkopima: banjalučkim Jefremom, bačkim Irinejem i raško-prizrenskim Teodosijem, primio je 4. juna 2021. godine, u Patrijaršijskom dvoru u Beogradu g. Miroslava Lajčaka, specijalnog predstavnika Evropske unije za dijalog između Beograda i Prištine, i g. Metju Palmera, specijalnog izaslanika Sjedinjenih Američkih Država za Zapadni Balkan.\nU dugom i otvorenom razgovoru predstavnici Evropske unije i Sjedinjenih Američkih Država su upoznali Svetejšeg Patrijarha i arhijereje sa aktivnostima koje preduzimaju radi nastavka dijaloga između predstavnika Beograda i Prištine.\nPosebno su istakli da su drevni manastiri, kao što su Visoki Dečani, Gračanica i drugi, za njih živi organizmi, a ne samo spomenici kulture i da tako treba i da ostane. Naglasili su da oni ne nose nikakva gotova i unapred pripremljena rešenja ili pritiske, nego da razgovori koje vode sa NJegovom Svetošću i arhijerejima svedoče da žele pošteno i pravedno rešenje.\nNJegova Svetost Patrijarh g. Porfirije i episkopi su zahvalili predstavnicima Evropske unije i Sjedinjenih Američkih Država na angažovanju, koje može bitno da olakša težak život sveštenstva, monaštva i srpskog pravoslavnog naroda na Kosovu i Metohiji.\n“NJihovu misiju, s obzirom na to da je zasnovana na dijalogu, doživljavamo kao jevanđelsku, jer kao hrišćani, svakog čoveka vidimo kao brata, kao bližnjeg i stoga smo uvek spremni na dijalog. Za nas su Kosovo i Metohija, Republika Srpska i Crna Gora od životne važnosti”, poručio je Patrijarh i istakao da nije nepoznanica da Vladu u Prištini dijalog suštinski ne interesuje, što ubedljivo potvrđuju problemi manastira Visoki Dečani, zahtev upućen UNESKU i svakodnevne teškoće naše Crkve i naroda širom južne srpske pokrajine.\nNajviši predstavnici Srpske Pravoslavne Crkve su podržali dijalog, ali ne pod uslovom da na bilo koji način ugrožava ili dovodi u pitanje interese Crkve, vernog naroda i države Srbije.\nStav Srpske Pravoslavne Crkve je dobro poznat: radi se o nezakonitoj secesiji dela teritorije i ne postoji način da neko nametne takvo rešenje koje će prihvatiti nezakonitu secesiju. Patrijarh Porfirije je izneo stav da kroz dijalog treba ići ka evropskom rešenju, koje je u duhu Evropske unije, gde granice omekšavaju i postaju manje važne.\n“Očekujemo da institucije poštuju Crkvu, da ne nasrću na naše ime, naš identitet, i poreklo naših svetinja”, istakao je patrijarh Porfirije i naročito ukazao da Crkvu ne čine samo parohijski i manastirski hramovi, sveštenstvo i monaštvo, nego verni narod koji je prognan iz svojih kuća i koji ne vidi mogućnost da ostvari svoja imovinska prava ukoliko to ne može i širom kulturnog sveta poznati manastir Visoki Dečani uprkos pravosnažnim presudama pravosudnih organa.\nKosovo i Metohija su za Srbe ono što je Jerusalim za Jevreje, a Pećka Patrijaršija za Srpsku Pravoslavnu Crkvu ono što je Vatikan za Katoličku Crkvu.\nPalmer:SAD traži od Prištine da poštuje vladavinu prava\nZa SAD i EU veoma je važno da se interesi Srpske pravoslavne crkve na KiM zaštite, a pre svega imovina, kaže za Tanjug zamenik pomoćnika sekretara i specijalni predstavnik za Balkan Metju Palmer.\nNa naše pitanje da li je patrijarhu Porfiriju dao garancije da će srpsko kulturno nasleđe na KiM biti zaštićeno, Palmer kaže da je prvi put posetio manastir Visoki Dečani i da je na svim sastancima koje je imao u Prištini istakao očekivanja SAD da će se vlasti u Prištini rukovoditi vladavinom prava, registrovati imovinu crkve kroz proces u katastru i obezbediti da manastiri imaju uredno potraživanje na parcele koje su njihova imovina.\nLajčak pred susret s Porfirijem: U Beogradu sam da pripremim dijalog\nSpecijalni predstavnik EU za dijalog Beograda i Prištine Miroslav Lajčak pred sastanak sa patrijarhom Porfirijem , koji ga je ugostio u Patrijaršiji oko 9.30, izjavio je za Tanjug da u Beograd nije došao sa porukama, već kako bi se pripremio nastavak razgovora Beograda i Prištine.\n“Nisam došao sa porukama, došao sam sa namerama da dobro pripremimo sastanak predsednika Srbije Aleksandra Vučića i kosovskog premijera Aljbina Kurtija. Bitno je da znamo šta tu možemo da očekujemo”, rekao je Lajčak.\nNa pitanje za kada je dogovoren nastavak dijaloga, Lajčak je ponovio da se datum zna, ali da će ga saopštiti šef evropske diplomatije Žozep Borel.T\nTema sastanka patrijarha sa dvojicom izaslanika je, kako se očekuje, položaj srpske kulturne baštine i problemi Srpske pravoslavne crkve na KiM.


Dobojski Info - DOBOJ: Nema panike ni ako virus dođe u BiH\nDOBOJ: Nema panike ni ako virus dođe u BiH\nsreda, 26 februar 2020 18:27\nAutor Sanja Čakarević, Anja Matarugić Nezavisne novine\nKorona virus, koji je stigao u bh. susjedstvo, okupio je danas na sastanku entitetske premijere, resorne ministre te predstavnike zdravstvenih ustanova iz RS i FBiH u Doboju, i tom prilikom je poručeno da nema mjesta panici, da su zdravstvene ustanove spremne da djeluju jer imaju testove, te da građani ne treba da prazne police u prodavnicama, niti apoteke, ali i da budu svjesni da virus neće izliječiti bijelim lukom.\nRadovan Višković, predsjednik Vlade RS, rekao je da su na sastanku dogovorili koordinaciju ako se pojavi slučaj virusa korona u BiH, te da što spremniji dočekaju ljude koji budu pozitivni na ovaj virus.\nDodao je da je zaključak sastanka da ne treba dizati paniku među građanima, kao i da se virus može kontrolisati ako se budu držali procedura koje se nalažu.\nApelovao je i na zbrinjavanje osoba s potencijalnim simptomima.\n"Sve bolnice i zdravstvene ustanove širom BiH mogu takve slučajeve kontrolisati u svom području, a u kliničke centre da se upućuju pacijenti sa višim stepenom oboljenja", rekao je Višković.\nIstakao je da je govora bilo i o hitnim nabavkama potrebnih materijala.\nFadil Novalić, premijer FBiH, kazao je da su analizirali sve aspekte ovog problema, kao i ono šta vlade treba da urade ako dođe do epidemije.\n"Ponoviću mišljenje ministra zdravstva FBiH Vjekoslava Mandića koji kaže da su svi testovi do sada bili negativni, ali da će jednog dana biti pozitivni i tu ne treba paničiti. Postao sam optimist nakon što sam saslušao sve naše stručnjake koji su puno radili na prediktivnom servisiranju ovog problema. Čuli smo da klinički centri dobro sarađuju i već je napravljen izolatorij", kazao je Novalić.\nIstakao je da nema mjesta panici, čak i kada se pojavi virus korona u BiH.\n"Nema mjesta za paniku, zdravstveni sistem u FBiH i RS odgovoriće na postavljene zadatke", rekao je Vlado Ðajić, generalni direktor Univerzitetskog kliničkog centra RS.\nDodao je da su tražili od vlada FBiH i RS da se obezbijedi što više testova za potencijalne pacijente.\n"U ovakvim situacijama moramo održati zdravstveni sistem da funkcioniše. Jednostavno ne smijemo sve kapacitete preusmjeriti samo na odgovor na ovo pitanje i moramo obezbijediti da redovne procedure u zdravstvenom sistemu funkcionišu", kazao je Alen Šeranić, ministar zdravlja i socijalne zaštite RS.\nDraženka Malićbegović, pomoćnica ministra civilnih poslova u Savjetu ministara BiH, navela je da su klinički centri koji imaju osposobljene laboratorije već dobili testove.\nNa nekadašnjoj lokaciji Klinike za plućne bolesti u centru Banjaluke u narednim danima biće adaptiran prostor za karantin lica kod kojih postoji sumnja na zarazu virusom korona, a zasad je riječ o kapacitetu od 50 kreveta, saopšteno je Srni iz Univerzitetskog kliničkog centra (UKC) Republike Srpske.\nPrema podacima zavoda za javno zdravlje, u BiH nema oboljelih od ovog virusa, a trenutno je pod zdravstvenim nadzorom 35 osoba koje su bile na područjima zahvaćenim ovim virusom i niko od njih zasad nema simptome ove bolesti.\nU FBiH je trenutno pod nadzorom 28, a u RS sedam osoba.\nU Kriznom štabu Tuzlanskog kantona danas su potvrdili da je vozač kamiona iz Tuzle, koji se javio u ambulantu nakon što se proteklog vikenda vratio iz Venecije, negativan na virus korona.\n"Osim ovog pacijenta, u Gračanici se doktorima javila i djevojčica sa roditeljima koja je takođe bila u Italiji, ali zasad nema simptome bolesti te joj je preventivno predložena samoizolacija", rekli su u Kriznom štabu TK.\nNa zasjedanju Štaba za vanredne situacije grada Trebinja je potvrđeno da nema nijedan slučaj ni sa sumnjom na virus korona, ali s obzirom na neposrednu blizinu granica sa Crnom Gorom i Hrvatskom, preduzimaju se sve mjere opreza.\nDežurni epidemiolog Kantona Sarajevo potvrdio je danas za "Nezavisne" da niko od učenika, kao ni direktor Osnovne škole "Grbavica II" Sarajevo, koji su se prije nekoliko dana vratili s izleta u Italiji, nema simptome virusa korona te da su u samoizolaciji.\nNakon održane sjednice Gradskog štaba za vanredne situacije u Banjaluci, Igor Radojičić, gradonačelnik Banjaluke, rekao je da u ovom gradu nema oboljelih od ovog virusa.\nNevena Todorović, direktorica Doma zdravlja Banjaluka, kazala je da se ovoj ustanovi javilo 28 osoba koje su boravile u Italiji i pokrajinama u kojima je proglašena epidemija virusa korona, te niko od njih nema te simptome.\nDok je u Hrvatskoj danas potvrđen drugi slučaj oboljelog od ovog virusa, u Srbiji nema oboljelih, a dva državljanina ove zemlje su pozitivna na virus korona i nalaze se na kruzeru "Diamond Princess". U Crnoj Gori su 184 osobe pod zdravstveno-sanitarnim nadzorom i osjećaju se dobro.\nProvjera putnika na aerodromima\nNa Međunarodnom aerodromu u Sarajevu je postavljen punkt Federalne sanitarne granične inspekcije, na kojem putnici popunjavaju upitnik koji se odnosi na njihovo trenutno zdravstveno stanje.\n"Takođe se uzimaju informacije koje obuhvataju mjesto i adresu namjeravanog boravka u BiH, broj osoba, razdoblje boravka te kontakt telefon", rekli su na ovom aerodromu.\nMilan Račić, direktor "Aerodroma RS", rekao je da svim pristiglim putnicima na aerodrom Banjaluka mjere temperaturu.\n"Sarađujemo sa nadležnim institucijama, pratimo njihove procedure i vršimo mjerenje temperature putnika. Nismo imali zabilježenih slučajeva putnika koji pokazuju simptome prehlade ili gripa", rekao je Račić za "Nezavisne".\nViše iz ove kategorije « KAKO DO ZDRAVSTVENOG OSIGURANJA U RS: Ljudi zbunjeni, a vrijeme otkucava! DOBOJ: Prevencijom protiv raka grlića materice »\nslobodna\tčetvrtak, 27 februar 2020 06:07 Link komentara\nMa kakva panika,nase sluzbe su sve spremne a i ima ih hvala bogu.Evo kako snijeg cijelu noc ciste,nisam mogla spavat odd grtalica.??


Commodore 64 u svetu Lego blokova | PC Press\nCommodore 64 u svetu Lego blokova\n2. decembar 2018. Milan Živanović\nCommodore 64 je sinonim za gejming osamdesetih godina prošlog veka, te izaziva nostalgiju kod onih koji imaju dovoljno godina da bi pamtili kako se igralo u to vreme. Ikona 8-bitnog gejminga se već neko vreme vraća na scenu, a kroz različite projekte, te je došao red i na funkcionalni Lego model.\nNaime, došlo se na ideju da se Commodore 64 i Lego realmi spoje, da bi kao rezultat došao paket koji korisnicima za 299 dolara omogućava da od blokova sastave C64 kućni kompjuter, koji može da bude samo dekorativan, ali i funkcionalan, a u slučaju da se nabave svi potrebni delovi, te isprate uputstva. Paket sadrži originalne C64 unutrašnje delove, koji imitiraju prvobitni hardver, te Lego tastaturu koja za sada nije funkcionalna, ali verno prikazuje sklop koji se nekada nalazio u mnogim gejmerskim domovima. Blokovi dolaze u različitim bojama, pa korisnici mogu da naruče i pakete u nijansama kojih nema u ponudi, a tu je i “Stormputer” verzija u crnoj i beloj boji koja je inspirisana Star Wars serijalom.\nEntuzijasti poput YouTube kreatora koji se predstavlja kao Perifractic, čiji kanal Perifractic’s Retro Recipes ima oko 27 hiljada pratilaca, planiraju da porade i na funkcionalnosti Commodore Lego modela, pa se već radi na funkcionalnoj Lego tastaturi, koja bi trebalo da Lego estetiku donese i na C64 model koji funkcioniše. Pored toga Perifractic planira da model ima i funkcionalni LED, te Lego PCB, a na ideju je došao u trenutku kada je shvatio da je sve teže doći do originalnih Commodore 64 modela koji su u dobrom stanju. Kada bude završio sa projektom planira da korisnicima ponudi pakete sa elementima od kojih će moći da se sklopi originalna Commodore 64 matična ploča i Raspberry Pi + Keyrah + C64 tastatura.\nJasno je da je retro gejming u usponu, te sve više kompanija pokušava da ponovi uspeh koji je Nintendo imao sa NES Classic i SNES Classic, a čini se da je replika jednog od najpopularnijih kućnih računara svih vremena na dobrom putu da to i postigne, te korisnicima ponudi Lego Commodore 64, koji spaja strast prema gejmingu sa željom da se od Lego kocaka sastavi računar koji je jedan od glavnih simbola ljubavi prema starim video igrama.\nTagovi: Commodore 64, lego, NES Classic, nintendo, Raspberry Pi, SNES Classic, star wars, YouTube\n← Prvi satelitski 8K TV kanal pušten danas u Japanu\nNajstariji švajcarski univerzitet dodelio počasni doktorat suosnivaču Ethereuma →


Povlačenje Uredbe o zabrani izazivanja panike i nereda za vrijeme vanrednog stanja u RS-u | MC_ONLINE\nPovlačenje Uredbe o zabrani izazivanja panike i nereda za vrijeme vanrednog stanja u RS-u\nMUP RS-a će povući sve ranije izdate prekršajne naloge.\nVlada Republike Srpske (RS) je usvojila jučer prijedlog o povlačenju Uredbe sa zakonskom snagom o zabrani izazivanja panike i nereda za vrijeme vanrednog stanja tokom pandemije koronavirusa.\n“Razlozi za donošenje ove Uredbe sadržani su u činjenici da su se tokom primjene važeće Uredbe građani pridržavali mjera i uputstava nadležnih organa, te su se o epidemiološkoj situaciji informisali putem zvaničnih obavještenja nadležnih instutucija”, piše u saopštenju Ministarstva unutrašnjih poslova (MUP) RS-a.\nU saopštenju se navodi da je u proteklom periodu bilo lažnih vijesti i informacija, ali da “lažne vijesti nisu imale značajniji uticaj na ponašanje građana, funkcionisanje sistema i rad nadležnih organa na sprečavanju širenja zaraze”, zbog čega su se stekli uslovi za povlačenje Uredbe. Prijedlog za povlačenje ove Uredbe poslan je na usvajanje predsjednici RS-a Željki Cvijanović.\nUredba Vlade RS-a o zabrani izazivanja panike i nereda za vrijeme vanredne situacije na teritoriji RS-a zabranjivala je iznošenje ili prenos lažnih vijesti, tvrdnji kojima se izaziva panika ili teže narušava javni red i mir, te onemogućava ili značajnije ometa sprovođenje odluka i mjera državnih organa ili organizacija. Za kršenje Uredbe predviđene su bile novčane kazne od 1.000 KM do 9.000 KM za fizička, pravna lica i druga odgovorna lica.\nMUP RS-a će povlačenjem ove Uredbe povući sve ranije izdate prekršajne naloge koji su izdati u skladu sa ovom uredbom kao i Odlukom o zabrani izazivanja panike i nereda za vrijeme vanredne situacije na teritoriji Republike Srpske, a koju je Vlada Republike Srpske stavila 3. aprila ove godine van snage.\nMeđunarodne organizacije su upozorile da se mjere za sprečavanje širenja panike i dezinformacija mogu koristiti za ograničavanje slobode medijskih sloboda.


HomeKulturaBritanska ambasada stiže u Novi Sad\n23/06/2021Redakcija BALKAN TVKultura, Vesti0\nBritanska ambasada će 1. i 2. jula u Kulturnoj stanici „Svilara“ u Novom Sadu organizovati svoju treću PopUp (pokretnu) ambasadu.\nTokom ova dva dana će biti realizovano više aktivnosti kojima Britanska ambasada želi da približi svoj rad građanima Novog Sada. Fokus programa će istovremeno biti na projektima koje Britanska ambasada realizuje uz podršku partnerskih institucija, organizacija i pojedinaca iz Novog Sada, kao i na njihovom značaju za ukupne britansko-srpske odnose.\nProgram novosadske PopUp (pokretne) ambasade će tematski biti posvećen kulturnim vezama između Srbije i Ujedinjenog Kraljevstva, te zaštiti životne sredine, budući da će Ujedinjeno Kraljevstvo (grad Glazgov) u novembru biti domaćin globalne konferencije UN o klimatskim promenama – COP26.\nPlanirane aktivnosti u PopUp ambasadi u Novom Sadu uključuju: promociju programa stipendija Čivning (Chevening) za postdiplomske studije na britanskim univerzitetima, radionicu o baštovanstvu u urbanim uslovima, prikazivanje filma Ser Dejvida Atenboroa o klimatskim promenama, vožnju biciklima, izložbe „UK Influences/Uticaji“ (u saradnji sa SKC Novi Sad) i „Britanci u Drugom svetskom ratu u Jugoslaviji“ (u saradnji sa Arhivom grada Novog Sada), posetu Koviljsko-petrovaradinskom ritu itd.\nKoncept PopUp (pokretne) ambasade je 2016. godine osmislio i pokrenuo jedan švajcarski ambasador, u cilju direktnijeg kontakta sa građanima države u kojoj je službovao, kao i građenja nove vrste bilateralnih odnosa između država. Od tada naše kolege diplomate širom sveta dalje razvijaju ovaj koncept kako bi podstakli kvalitetniju i otvoreniju komunikaciju i nove formate rada u diplomatiji.\nBritanska ambasada je prethodne PopUp (pokretne) ambasade organizovala u Nišu i Valjevu.


Evo koja je opština šampion bezgotovinskog plaćanja – Bankar.rs\nHome/SLIDER/Evo koja je opština šampion bezgotovinskog plaćanja\nU takmičenju organizovanom pod sloganom „Plati karticom i pobedi“ učestvovalo je 60 lokalnih samouprava i tokom šest meseci njihovi građani bezgotovinski su platili 13.500 taksi, naknada i poreza u iznosu većem od 20 miliona dinara. Time su sebi uštedeli i do 500 dana odlazaka na šaltere banaka i pošta kako bi doneli uplatnice kao dokaz o uplati nameta.\nTakmičenje “Šampioni bezgotovinskog plaćanja” organizovala je Kancelarija za IT i eUpravu u saradnji s NALED-om i uz podršku kompanija Mastercard i Visa. Drugo i treće mesto osvojili su Crna Trava i Irig, a iza njih su se našli Sombor, Vranje, Pančevo, Šabac, Novi Sad, Žabalj i Leskovac. Pet prvoplasiranih zaslužili su izradu internet prezentacije „U službi građana“, u skladu sa standardima veb sajta Vlade Srbije.\n“Veoma je značajno što su tokom takmičenja i ostale lokalne samouprave uočile značaj usluge plaćanja putem POS terminala na šalterima, pa je već u više od 100 gradova i opština instalirano oko 400 POS terminala. Naša očekivanja su da do kraja aprila ove godine svi gradovi i opštine imaju instalirane POS terminale na šalterima”, izjavio je direktor Kancelarije za IT i eUpravu Mihajlo Jovanović, koji je, u prisustvu ministra državne uprave i lokalne samouprave Branka Ružića, pobednicima uručio nagrade.\nPrema njegovim rečima, osnivanjem Kancelarije za IT i eUpravu, u mandatu Vlade premijerke Ane Brnabić, prvi put je omogućeno elektronsko plaćanje administrativnih taksi, naknada i poreza na Portalu eUprave (euprava.gov.rs), Portalu lokalnih poreskih administracija (lpa.gov.rs) i Portalu Ministarstva pravde (rnk.sipres.sud.rs) i obezbeđena je infrastruktura u vidu POS terminala za sve šaltere opštinskih i gradskih uprava, Upravu saobraćane policije i šaltere katastra širom Srbije.\n“Iako je u Srbiji na kraju prošle godine bilo više od 90.000 POS terminala, to je i dalje 2,5 puta manje nego u EU. Sada je potrebno je da isto toliko šaltera bude pokriveno i u državnim institucijama. Drugi važan korak je izmena propisa. Kada konačno ukinemo obavezu dostavljanja dokaza o uplati, poznatijeg kao papirna uplatnica, i građanima će biti olakšano da svoja plaćanja prema državi češće obavljaju elektronski”, rekao je Kovačević.\n“Mi u Mastercard-u nastojimo da ukažemo na prednosti kartičnih plaćanja i pružimo alternativne metode plaćanja našim korisnicima. Ponosni smo što je dugogodišnja saradnja između Mastercard-a i NALED-a u prethodnoj godini nastavljena lansiranjem i realizacijom projekta za terminalizaciju opština u celoj Srbiji, dok nastavljamo da budemo pouzdan partner za modernizaciju lokalnog tržišta i zajednica”, rekla je direktorka za tržišta Srbije, Crne Gore i BiH kompanije Mastercard, Jelena Ristić.\n“Visa je ponosna što podržava kampanju „Šampioni bezgotovinskog plaćanja“, u cilju podizanja svesti o razvoju bezgotovinskog društva u Srbiji. Smatramo da je važno informisati potrošače i privredu o prednostima digitalnog plaćanja, budući da doprinosi opštoj dobrobiti i ekonomskom rastu. Na razvoj bezgotovinske ekonomije u zemlji značajno utiču naši zajednički napori, ali i podrška koju dobijamo od Vlade. Visa je posvećena ovom cilju i teži da potrošačima i privredi olakša proces plaćanja kroz partnerstva sa bankama i upotrebom novih tehnologija”, rekla je Ana Marković, menadžerka za razvoj poslovanja kompanije Visa.\n“Za uspeh svih promena koje uvodimo, da bi uprava bila po meri svih građana i privrede, ključna je volja i spremnost da se stvari menjaju. Danas nagrađujemo lokalne samouprave koje jesu pokazale najveću spremnost da uvedu uslugu bezgotovinskog plaćanja u uslužnim centrima. Ovo je samo jedna od mogućnosti koju za građane i privredu uvodimo reformom javne uprave. Ministarstvo državne uprave i lokalne samouprave nastavlja podršku gradovima i opštinama u uvođenju Jedinstvenog upravnog mesta, kako bi građani dolaskom na jedno mesto mogli da završe sve poslove koje imaju sa upravom. Ove godine prvi put u okviru Fonda za lokal, pokrećemo i nagradu za gradove i opštine koji su se istakli kao najbolji primeri dobre uprave”, izjavio je ministar Ružić.\nBezgotovinsko plaćanje Nagrade Opštine


RTCG - Radio Televizija Crne Gore - Nacionalni javni servis :: Svijet :: Menadžer firme Porše uhapšen u Njemačkoj\nZBOG LAŽIRANJA TESTOVA 20. 04. 2018. 20:26 >> 20:19 0\nZBOG LAŽIRANJA TESTOVA\nMenadžer firme Porše uhapšen u Njemačkoj\nJedan od menadžera Poršea priveden je u Njemačkoj u okviru istrage u vezi sa skandalom oko namještanja testova za dizel izduvne gasove, rekao je danas portparol tog proizvođača automobila.\nDirektor Poršea Oliver Blume obavijestio je zaposlene da je tužilaštvo u Štutgartu naložilo pritvor jednog od menadžera kompanije, rekao je za Frans pres portparol te firme, proizvođača luksuznih vozila koja je dio grupe Folksvagen.\nPrema navodima njemačkih listova Bild i Virtšaftvohe, radi se o Jergu Erneru, bivšem direktoru za motore u Poršeu, koji je radio i za Audi, još jedne od filijala Folksvagen grupe, kada je izbio skandal.\nPortparol tužilaštva u Štutgartu je potvrdio da je osumnjičeni uhapšen zbog rizika od bjekstva i skrivanja dokaza, neposredno poslije preteresa usmjerenih na dvojicu zvaničnika i jednog bivšeg zaposlenog u Poršeu.\nOn nije naveo njegovo ime samo je rekao da je priveden sinoć.\nNjemačka policija pretresla je prije dva dana deset lokacija na jugu Njemačke u okviru istrage protiv sadašnjih i bivših menadžera kompanije Porše, filijale Folksvagena, u okviru istrage o lažiranju testova izduvnih gasova.\nTo je bio prvi pretres usmjeren na Porše u okviru skandala koji potresa cijelu grupu Folksvagen od kraja 2015.godine.\nIz kompanije Folksvagen su priznali da su opremili 11 miliona dizel vozila, od kojih oko 600 hiljada u SAD, softverom koji može da lažira rezultate testova izduvnih gasova i da sakrije emisije koje su čak i 40 puta veće od dozvoljene norme.\nTri suda evakuisana zbog prijetnji bombom


Meta preti povlačenjem Fejsbuka i Instagrama iz Evrope\nTanjug 7. februara 2022. 15:04\nNJUJORK – Kompanija Meta Platforms zapretila je da će povući Fejsbuk i Instagram iz Evrope ako joj ne bude dozvoljeno da nastavi s transferom korisničkih podataka u SAD.\nEvropska komisija je intenzivirala pregovore sa Vašingtonom, ali joj je potrebno više vremena imajući u vidu složenost problematike o kojoj se razgovara i potrebu da se uspostavi ravnoteža između privatnosti i nacionalne bezbednosti, naveo je portparol Komisije u pisanom odgovoru na upit agencije „Blumberg“.\n„Samo aranžman koji je potpuno u skladu sa zahtevima koje je postavio sud EU može da obezbedi stabilnost i pravnu sigurnost koju očekuju akcionari na obe strane Atlantika“, dodao je portparol.\nIrska agencija za zaštitu privatnosti je u avgustu 2020. presudila da Fejsbukova upotreba standardnih ugovornih klauzula za obradu evropskih podataka krši Opštu regulativu o zaštiti podataka o ličnosti (GDPR) i da treba da bude suspendovana. Konačna odluka trebalo bi da bude doneta u prvoj polovini ove godine.


9 Feb 2019 - 20:19 Istorija Link\nHonda NSX slavi 30. rođendan\n9 Feb 2019 - 07:30 Istorija Link\nOkićeno superlativima i tehnološki naprednim rešenjima, japansko čudo od automobila se na sceni pojavilo 1989. godine.\n2 Feb 2019 - 18:41 Istorija Link\nRuski AvtoVAZ je pre deset godina planirao značajniju modifikaciju legandarne Lade Nive, ali zbog finansijskih problema projekat 21214 M nije zaživeo u serijskoj proizvodnji.\nFordova reli legenda, Escort, napunila 50 godina\n31 Dec 2018 - 14:40 Istorija Link\nVrlo mali broj automobila je došao do legendarnog statusa zahvaljujući svojim uspesima na reliju, a Ford Escort je jedan od njih.\nPorsche 911L iz 1968. godine\n27 Dec 2018 - 06:50 Istorija Link\nSvaki pasionirani ljiubitelj satova posebno ceni večne siluete i preciznost postignutu lucidnim i vešto izrađenim mehaničkim sklopovima pre nego gomilom elektronike. U automobilskom svetu, mali je broj četvorotočkaša koji su uspeli da održe svoj duh i prenesu ga u 21. vek, ali je Porsche to zasigurno uspeo.\n24 Dec 2018 - 06:50 Istorija Link\nJedini BMW 1600 GT Cabriolet\n23 Dec 2018 - 08:30 Istorija Link\nAutomobilski kolekcionari znaju koliko raste vrednost vozila ukoliko je napravljen u maloj seriji. Ne samo automobila, nego i drugih raritetnih predmeta…\nPorsche 944 iz 1984. godine\n21 Dec 2018 - 07:30 Istorija Link\nNa spomen imena Porsche, većina će sa pravom odmah pomisliti na bokser motor i brojeve 356 i 911. Ipak, sedamdesete godine su za Porsche donele velike promene i moderno koncipirane automobile koji nisu uspeli da unesu pometnju u večnost 911, ali su danas sazreli kao cenjeni klasici.\nBMW E30: Kockica našeg detinjstva\n29 Nov 2018 - 07:34 Istorija Link\nDok je u Evropi, pa čak i Severnoj Americi BMW E30 uživao posebno poštovanje kao pravi automobil za mlade entuzijaste, na Balkanu je Kockica imala znatno drugačiji tretman.\n25 Nov 2018 - 17:15 Istorija Link\nKada je Zastava 101 u pitanju, moramo imati u vidu i društveno-politički pristup proizvodnji automobila u tadašnjoj SFRJ. Stojadin je predstavljao automobil koji je rezultat udruženog rada radnih kolektiva iz svih republika i obe autonomne pokrajine, čiji je osnovni cilj bio da radnom čoveku, samoupravljaču, i njegovoj porodici obezbedi veću slobodu kretanja po Jugoslaviji, a i po potrebi šire.\nVIDEO: 55 godina Porschea 911\n24 Nov 2018 - 00:30 Istorija Link\nU očekivanju nove, osme po redu generacije 911-ice prisećamo se slavnih prethodnika.


VIDEOKONFERENCIJA Pandemija koronavirusa\nIzvršni odbor UEFA-e ostaje maksimalno posvećen procesima koji se tiču licenciranja klubova i finansijskog fer-pleja\n- Odgođene su i sve centralizirane prijateljske utakmice pod okriljem UEFA-e, kao i završnice evropskih prvenstava za omladinske muške i ženske kategorije (U-19 i U-17). Do daljnjeg je odgođena i završnica UEFA Futsal Lige šampiona - saopćeno je iz NSBiH.\n- Izvršni odbor UEFA-e ostaje maksimalno posvećen procesima koji se tiču licenciranja klubova i finansijskog fer-pleja te se složio da trenutne vanredne okolnosti zahtijevaju određene konkretne intervencije kako bi se olakšao rad asocijacija članica UEFA-e, kao i klubova. Podržava se prijedlog da se nacionalnim savezima da više vremena za okončanje postupka licenciranja klubova, dok se postupak pristupa klubova u UEFA takmičenja ponovno ne definira - ističu iz kuće bh. fudbala.\nUEFA ponovo odgodila baraž: Novi termin septembar ove godine\nKoronavirus NSBiH UEFA Videokonferencija\nPredsjednik uzeo tri miliona funti bonusa, a uposlenicima srezao plaće za 20 posto\nMostarski paroh za "Avaz": Ne dopustimo da nama ovladaju strah, panika i beznađe


OTKRIVENO! - Evo kada će se lek protiv korone hlorokin naći u bolnicama u Srbiji... | Vestinet.rs\nPočetna TEMA DANA\tOTKRIVENO! – Evo kada će se lek protiv korone hlorokin naći u bolnicama u Srbiji…\nOTKRIVENO! – Evo kada će se lek protiv korone hlorokin naći u bolnicama u Srbiji…\nO načinu proizvodnje ovog leka i procedurama neophodnim da on dođe do pacijenata razgovarali smo sa profesorom Farmaceutskog fakulteta u Beogradu, dr Miroslavom Savićem.\nDobra vest: U Srbiji počela proizvodnja leka hlorokin\nSupstanca za proizvodnju hlorokina stigla je u Srbiju, izjavila je direktorka Republičkog fonda za zdravstveno osiguranje Sanja Radojević Škodrić.\nOvaj lek koristi se u terapiji pacijenata zaraženih virusom Kovid-19, a proizvodiće ga „Galenika“. Finalni proizvod mogao bi da bude završen za dve nedelje, a posle analize ide u kovid bolnice.\nPrema njegovim rečima, lekovi hlorokin i hidroksihlorokin pripadaju istoj farmakoterapijskoj grupi i važno je da je njihova primena u Srbiji odobrena jer se oni, kako kaže, nalaze na listi D (lekovi koji nemaju dozvolu za stavljanje u promet u Republici Srbiji, a neophodni su u dijagnostici i terapiji – neregistrovani lekovi).\n„To znači da mi u registru lekova nemamo lekove koji sadrže hlorokin ili hidroksihlorokin, ali takozvana lista D nam obezbeđuje da, između brojnih drugih lekova koji nisu registrovani, u našu zemlju mogu da se uvoze i koriste proizvodi koji sadrže hlorokin i hidroksihlorokin. Zato u takvoj situaciji nije sporno da se može, na neki ubrzani način, doći do proizvodnje preparata ili proizvoda koji u svom sastavu kao aktivnu supstancu sadrže hlorokin“, objašnjava profesor Savić.\nProizvodnja hlorokina u Srbiji\nKako dodaje, ono što proces proizvodnje hlorokina u Srbiji čini jednostavnijim je to što se u ovom slučaju ne radi sinteza aktivne supstance, već se ona uvozi i formuliše u gotov lek (finalni farmaceutski oblik).\nProfesor Savić napominje da se proces prozvodnje sastoji iz više faza i da postoje takozvane međufazne kontrole.\n„Dobra je okolnost to što su ove supstance prilično jednostavne sa aspekta predikcije njihovog ponašanja, odnosno imaju takve karakteristike koje olakšavaju zadatak da se brzo dođe do mogućnosti proizvodnje, do prve serije. Potom bi se na tri uzastopne serije proizvodni postupak validirao, te bi na osnovu ostalih neophodnih ispitivanja bila dobijena dozvola za puštanje serije leka i farmaceutski preparat bi bio stavljen u promet. To je naravno promet koji je vrlo kontrolisan i vezan za sekundarne i tercijarne zdravstvene ustanove, dakle lek se neće nalaziti u prometu u apotekama. Bar mislim da to u ovom momentu nije uopšte u planu, s obzirom na to da je primena planirana kroz odgovarajuće kovid bolnice“, kaže profesor.\nDve nedelje do gotovog proizvoda\nPrema njegovim rečima, proizvodni proces uključuje mašine koje imaju svoje kapacitete, a u tom procesu koji zahteva više radnih dana, postoji potreba da se u prvom trenutku ipak obavi određeni – po svemu sudeći ubrzani razvoj formulacije leka.\nTo podrazumeva i da se prate neophodni farmaceutsko-tehnološki i biofarmaceutski parametri i sprovedu međufazne kontrole, kako bi se došlo do momenta kada se kreće u proces proizvodnje prve serije.\nKada se proizvede prva serija, dodaje naš sagovornik, ona se podvrgava svim analizama koje su i inače karakteristične za određeni tip farmaceutskog oblika.\n„Lekovite supstance hlorokin i hidroksihlorokin su takve da je moguće da se u nekom kraćem roku dođe do finalnog proizvoda. Okvirno, smatram da je neki period od recimo dve nedelje sasvim realan. To naravno zavisi od okolnosti jer čitav proces proizvodnje ima svoje izazove, ali sve su to elementi koji su vrlo poznati i prilično predvidivi, pa bi period do dve nedelje, imajući u vidu aktuelnu izrazitu potrebu, u uslovima vrlo intezivnog rada mogao da bude dovoljan“, smatra profesor Savić.\nKontrola kvaliteta od suštinskog značaja\nPored toga, dodaje naš sagovornik koji je i član Komisije za registraciju lekova u okviru Agencija za lekove i medicinska sredstva, od suštinskog značaja je uobičajena kontrola kvaliteta.\n„Kontrola kvaliteta kod tih uglavnom konvencionalnih proizvoda takozvanih formulacija čvrstih farmaceutskih oblika, za peroralnu primenu, je standardna i postoje smernice i sertifikati koji moraju da se zadovolje. Dakle, kontrolu kvaliteta pre svega vrši farmaceutska industrija koja proizvodi preparat, što je u ovom slučaju „Galenika“, a postoji i određena kontrola kvaliteta koja se sprovodi od strane druge ustanove, koja može biti Agencija za lekove. To su rutinske stvari, ključno je da se uđe u postupak proizvodnje, a podrazumeva se da će se u toku tog postupka, ukoliko se jave neke nedoumice ili problemi, oni rešiti. Ono što je najvažnije sa aspekta korisnika je da je polazna aktivna supstanca odgovarajućeg kvaliteta, kao i da je proizvod, koji na kraju izađe kao gotov lek, prošao kontrolu kvaliteta“, kaže profesor Savić.\nKomentarišući eventualni izvoz ovog leka u narednom periodu, sagovornik Sputnjika kaže da ovo nije momenat da se razmišlja o izvozu tih proizvoda koji sadrže lekovite supstance za koje sada postoji empirijska potreba za kliničkom primenom, konkretno u lečenju ove bolesti.\n„Ovo je rešavanje problema na jedan način koji odgovara ovom momentu, a verujem da je suviše rano da se govori o tome da li će u budućnosti biti neke potrebe da se dođe do proizvodnje koja bi bila namenjena inostranom tržištu.\nTeorijski, to naravno jeste moguće“, zaključuje profesor Miroslav Savić za Sputnjik.\nSTANOVNICI ROMSKIH NASELJA U SOFIJI ORGANIZOVALI POBUNU! – VIDEO\nAna Brnabić: „Ako izdržimo još malo, Srbija će uskoro moći da proglasi pobedu!“ – VIDEO\nVelika „blickrig“ mobilizacija Srba u Americi – za pobedu Trampa!


Generalni sekretar NATO-a Stoltenberg u poseti Beogradu\nPrvi potpredsednik Vlade Srbije i ministar spoljnih poslova Ivica Dačić i ministar odbrane Bratislav Gašić sastali su se danas sa generalnim sekretarom NATO-a Jensom Stoltenbergom u okviru njegove posete Beogradu.\nNa sastanku je ocenjeno da je poseta generalnog sekretara NATO-a Srbiji veoma značajna za obe strane i da predstavlja veliki iskorak u odnosima Republike Srbije i NATO-a.\nMinistri Dačić i Gašić izrazili su zadovoljstvo odlukom NATO-a o punoj relaksaciji Vazdušne zone bezbednosti što predstavlja dokaz partnerskog odnosa Republike Srbije i NATO-a i potvrdu odlične saradnje Vojske Srbije i KFOR-a.\nTokom razgovora bilo je reči o daljem unapređenju saradnje Republike Srbije i NATO-a kroz program Partnerstvo za mir, aktuelnoj situaciji na KiM, regionalnoj saradnji i bezbednosnim izazovima.\nMinistar Dačić istakao je da Republika Srbija vidi prostor za dalje unapređenje saradnje sa NATO u okviru raspoloživih mehanizma PzM, u skladu sa politikom vojne neutralnosti, kao i našim opredeljenjem da doprinesemo jačanju regionalne i globalne bezbednosti.\nKljučne reči: saopštenja Ivica Dačić NATO


Bečki dnevnik "Standard": Visoka cena kovid prokuženosti Kosova\nBečki dnevnik „Standard“: Visoka cena kovid prokuženosti Kosova\nTanjug 1. decembra 2021. 06:06\nBEČ – Dnevni broj novozaraženih na Kosovu je, zahvaljujući zaražavanjem stečenom privremenom kolektivnom imunitetu, delom jednocifren, ali kratkoročna prokuženost nije održiva i košta ljudskih života, upozorava bečki dnevnik „Standard“.\n„Ako se na Kosovu pita za korona situaciju onda se često dobija odgovor “imali smo je već svi“. Broj novozaraženih je na Kosovu veoma mali, pre svega u poređenju sa Austrijom. Da li je na Kosovu dostignuta prokuženost? I ako jeste koju cenu je moralo da plati Kosovo?“ piše list.


Navijači Liverpoola prikupili 68.980,00 RSD za bolesnu decu | Podrži Život\nNavijači Liverpoola prikupili 68.980,00 RSD za bolesnu decu\nU Beogradu je u subotu, 20. oktobra, održano 8. regionalno okupljanje navijača Liverpula, u organizaciji OLSC Serbia – zvaničnog fan kluba navijača iz Srbije.\nOvom tradicionalnom događaju, koji je ovom prilikom održan u Dogma Brewery & Tap Roomu, kao i uvek do sada, prisustvovalo je više stotina navijača iz Srbije, Bosne i Hercegovine, Slovenije, Crne Gore, Hrvatske i Makedonije, uz predstavnike navijačkih klubova i iz Rumunije, Bugarske, Mađarske i Grčke.\nUvertira pred okupljanje je bio mini fudbalski turnir na kome su igrali predstavnici svih zemalja regiona, posle čega su se svi skupili da zajedno isprate duel Liverpula sa Hadersfildom u okviru devetog kola Premijer lige, koje su ’crveni’ dobili rezultatom 1-0.\nKao i sva dosadašnja okupljanja i ovo je imalo humanitarni karakter, gde su svi posetioci kupovinom lozova mogli da učestvuju u nagradnoj igri i pomognu organizaciji „Podrži život“. Ukupno je prikupljeno 68.980,00 RSD. Dodeljene su brojne vredne nagrade, od kojih je svakako najvrednija bila dres sa potpisima igrača Liverpula.\nOva lepa tradicionalna druženja krenula su u aprilu 2013. godine, kada je održano prvo okupljanje u Sarajevu. Posle toga, domaćini okupljanjima bili su Zrenjanin, Skoplje, Kotor, Ljubljana, Zagreb i ponovo Sarajevo.\nSledeće, deveto po redu regionalno okupljanje navijača Liverpula, biće održano u Makedoniji tokom 2019. godine.\nFondacija se zahvaljuje svima koji su bili deo ove manifestacije.